text:
MUTU 9
Kodi Dzikoli Lithadi Posachedwa?
1. Kodi ndi buku liti limene lingatithandize kudziwa zam’tsogolo?
KODI nthawi inayake mutamvetsera nkhani pa wailesi kapena kuonera pa TV, munakhalapo ndi funso loti, ‘Kodi dzikoli likulowera kuti?’ Masiku ano anthu akukumana ndi mavuto ambiri komanso kukuchitika zinthu zambiri zankhanza moti anthu ena amaona kuti umenewu ndi umboni wakuti dzikoli latsala pang’ono kutha. Koma kodi zimenezi ndi zoona? Kodi pali chimene chingatithandize kudziwa zinthu zimene zidzachitike m’tsogolo? Inde, chilipo. Anthu sangathe kuneneratu zinthu zimene zidzachitike m’tsogolo, koma Yehova Mulungu akhoza kuchita zimenezi. Iye amatiuza kudzera m’Baibulo mmene zinthu zidzakhalire pa moyo wathu komanso zimene zidzachitikire dziko lapansili.—Yesaya 46:10; Yakobo 4:14.
2, 3. Kodi ophunzira a Yesu ankafuna kudziwa chiyani, nanga iye anawayankha bwanji?
2 Baibulo likamanena zoti dziko lidzatha, silitanthauza kuti dziko lapansili ndi limene lidzathe, koma zinthu zoipa. Yesu ankaphunzitsa anthu kuti Ufumu wa Mulungu udzalamulira dziko lapansili. (Luka 4:43) Ophunzira ake ankafuna kudziwa kuti Ufumuwo udzabwera liti, ndipo anafunsa Yesu kuti: “Kodi zinthu zimenezi zidzachitika liti, ndipo chizindikiro cha kukhalapo kwanu ndi cha mapeto a nthawi ino chidzakhala chiyani?” (Mateyu 24:3) Yesu sanawauze tsiku lenileni, koma anawauza zinthu zimene zidzachitike dzikoli likadzatsala pang’ono kutha. Zinthu zimene Yesu anafotokoza zikuchitika masiku ano.
3 M’mutu umenewu tikambirana zinthu zimene zikusonyeza kuti panopa dzikoli latsala pang’ono kutha. Choyamba, tikufunika kudziwa za nkhondo imene inachitika kumwamba. Zimenezi zitithandiza kumvetsa chifukwa chake padzikoli pali mavuto ambiri.
NKHONDO IMENE INACHITIKA KUMWAMBA
4, 5. (a) Kodi n’chiyani chinachitika kumwamba Yesu atangokhala Mfumu? (b) Kodi lemba la Chivumbulutso 12:12 linaneneratu kuti chidzachitike ndi chiyani Satana akadzaponyedwa padziko lapansi?
4 M’Mutu 8 tinaphunzira kuti Yesu anakhala Mfumu kumwamba m’chaka cha 1914. (Danieli 7:13, 14) Buku la Chivumbulutso limatiuza zimene zinachitika nthawi imeneyo. Limati: “Kumwamba kunabuka nkhondo: Mikayeli [kutanthauza Yesu] ndi angelo ake anamenyana ndi chinjoka [Satana]. Chinjokacho ndi angelo ake chinamenya nkhondo.” * Satana ndi ziwanda zake anagonja pa nkhondoyo ndipo anaponyedwa padziko lapansi. Taganizirani mmene angelo anasangalalira Satana atachotsedwa kumwamba. Koma kodi zimenezi zinakhudza bwanji anthu a padziko lapansi? Baibulo linaneneratu kuti kugwetsedwa kwa Satana kudzachititsa kuti anthu akumane ndi mavuto ambiri. Choncho mavutowa akuchuluka chifukwa Satana ndi wokwiya kwambiri “podziwa kuti wangotsala ndi kanthawi kochepa.”—Chivumbulutso 12:7, 9, 12.
5 Panopa Satana akuyesetsa kuyambitsa mavuto ambiri padzikoli. Iye ndi wokwiya kwambiri chifukwa “wangotsala ndi kanthawi kochepa” kuti awonongedwe. Tiyeni tikambirane zimene Yesu ananena kuti zidzachitika m’masiku otsiriza.—Onani Mawu Akumapeto 24.
MASIKU OTSIRIZA
6, 7. Kodi nkhondo komanso njala zafika pati masiku ano?
6 Nkhondo. Yesu ananena kuti: “Mtundu udzaukirana ndi mtundu wina, ndipo ufumu udzaukirana ndi ufumu wina.” (Mateyu 24:7) Anthu amene amaphedwa pa nkhondo masiku ano ndi ochuluka kwambiri kuposa anthu amene anaphedwa m’mbuyomu. Lipoti la bungwe lina linanena kuti anthu amene aphedwa pa nkhondo kuyambira m’chaka cha 1914, ndi oposa 100 miliyoni. Chiwerengero cha anthu amene anafa pa nkhondo m’zaka 100, zoyambira m’chaka cha 1900 kufika chaka cha 2000, ndi chochuluka kuwirikiza katatu kuposa chiwerengero cha anthu amene anaphedwa m’zaka 1,900 za m’mbuyo mwa nthawi imeneyi. (Worldwatch Institute) Ndiye tangoganizirani chisoni chimene achibale komanso anzawo a anthu ophedwawa amakhala nacho.
7 Njala. Yesu ananena kuti: “Kudzakhala njala.” (Mateyu 24:7) Ngakhale kuti masiku ano padzikoli pamakhala chakudya chochuluka, anthu ambiri sakhala ndi chakudya chokwanira. Chifukwa chiyani? Chifukwa chakuti sakhala ndi ndalama zokwanira zogulira chakudyacho komanso sakhala ndi malo okwanira olimapo. Anthu oposa 1 biliyoni a m’mayiko osauka amapeza ndalama yochepa kwambiri patsiku. Malinga ndi Bungwe Loona za Umoyo pa Dziko Lonse, ana mamiliyoni ambiri amafa chaka chilichonse chifukwa chosowa chakudya chokwanira chimene chingawathandize kuti azikhala ndi moyo wathanzi.
8, 9. N’chiyani chikusonyeza kuti maulosi amene Yesu ananena okhudza zivomezi ndi matenda akukwaniritsidwa?
8 Zivomezi. Yesu ananeneratu kuti: “Kudzachitika zivomezi zamphamvu.” (Luka 21:11) Masiku ano padziko lapansili pamachitika zivomezi zambiri zamphamvu chaka chilichonse. Kuchokera m’chaka cha 1900, anthu oposa 2 miliyoni anafa chifukwa cha zivomezi. Ndipo ngakhale kuti panopa akatswiri a sayansi apeza njira zabwino zowathandiza kudziwa mwamsanga zoti dera linalake kuchitika chivomezi, anthu ambiri akumaphedwabe ndi zivomezi.
9 Matenda. Yesu ananeneratu kuti “kudzakhala miliri.” Zimenezi zikusonyeza kuti kudzakhala matenda oopsa komanso osachedwa kufalikira omwe adzaphe anthu ambiri. (Luka 21:11) Ngakhale kuti panopa madokotala aphunzira njira zochizira matenda ambiri, padakali matenda ena omwe amalephera kuwachiza. Ndipotu lipoti lina linafotokoza kuti chaka chilichonse, anthu mamiliyoni ambiri amamwalira chifukwa cha matenda a TB, malungo ndiponso kolera. Kuwonjezera pamenepo, madokotala atulukira matenda ena atsopano pafupifupi 30, ndipo ena mwa matendawa alibe mankhwala.
MAKHALIDWE A ANTHU A M’MASIKU OTSIRIZA
10. Kodi lemba la 2 Timoteyo 3:1-5 likukwaniritsidwa bwanji masiku ano?
10 Pa 2 Timoteyo 3:1-5, Baibulo limanena kuti: “Masiku otsiriza adzakhala nthawi yapadera komanso yovuta.” Kenako mtumwi Paulo anafotokoza makhalidwe amene anthu ambiri adzakhale nawo m’masiku otsiriza. Ananena kuti anthu adzakhala . . .
odzikonda
okonda ndalama
osamvera makolo
osakhulupirika
osakonda achibale awo
osadziletsa
oopsa
okonda zosangalatsa, m’malo mokonda Mulungu
ooneka ngati amakonda Mulungu koma amakana kumumvera
11. Malinga ndi Salimo 92:7, kodi n’chiyani chidzachitikire anthu oipa?
11 Kodi zimenezi ndi zimene anthu ambiri am’dera lanu amachita? Anthu ambiri ali ndi makhalidwe amenewa padziko lonse lapansi. Koma Mulungu athetsa zimenezi posachedwapa. Iye analonjeza kuti: “Anthu oipa akamaphuka ngati msipu, ndipo anthu onse ochita zopweteka anzawo akamaphuka ngati maluwa, amatero kuti awonongeke kwamuyaya.”—Salimo 92:7.
ZINTHU ZABWINO ZIMENE ZIKUCHITIKA M’MASIKU OTSIRIZA
12, 13. Kodi Yehova watithandiza kudziwa zinthu ziti m’masiku otsiriza ano?
12 Baibulo linaneneratu kuti m’masiku otsiriza padziko lapansi padzakhala mavuto ambiri. Koma limanenanso kuti pa nthawi imeneyi padzachitika zinthu zina zabwino.
13 Kumvetsa mfundo za m’Baibulo. Pofotokoza zimene zidzachitike m’masiku otsiriza, mneneri Danieli ananena kuti anthu “adzadziwa zinthu zambiri zoona.” (Danieli 12:4) Mulungu adzathandiza atumiki ake kumvetsa bwino mfundo za m’Baibulo kuposa mmene ankazimvera poyamba. Yehova wathandiza atumiki ake kumvetsa mfundozi, makamaka kuyambira m’chaka cha 1914. Mwachitsanzo, watithandiza kudziwa kufunika kwa dzina lake, kudziwa chifukwa chake analenga dziko lapansili, kudziwa zoona zokhudza nsembe ya Yesu, zimene zimachitika munthu akamwalira ndiponso kudziwa kuti akufa adzauka. Taphunziranso kuti Ufumu wa Mulungu wokha ndi umene ungathetse mavuto onse a anthu. Yehova watithandizanso kudziwa zimene zingatithandize kuti tizikhala osangalala ndiponso kuti tizichita zimene Mulungu amasangalala nazo. Koma kodi atumiki a Mulungu amatani akadziwa zimenezi? Pali ulosi wina umene umatithandiza kupeza yankho la funso limeneli.—Onani Mawu Akumapeto 21 ndi 25.
14. Kodi uthenga wabwino wa Ufumu ukulalikidwa m’mayiko angati, nanga ndi ndani amene akulalikira uthengawu?
14 Ntchito yolalikira ikuchitika padziko lonse. Pamene ankanena za masiku otsiriza, Yesu anati: “Uthenga wabwino uwu wa Ufumu udzalalikidwa padziko lonse lapansi kumene kuli anthu.” (Mateyu 24:3, 14) Panopa uthenga wabwino wonena za Ufumu wa Mulungu ukulalikidwa m’mayiko oposa 230, m’ziyankhulo zoposa 700. Padziko lonse lapansi a Mboni za Yehova ochokera “fuko lililonse, [ndi] mtundu uliwonse” akuthandiza anthu kudziwa kuti Ufumu wa Mulungu n’chiyani ndiponso zimene Ufumuwu udzachitire anthu. (Chivumbulutso 7:9) Ndipotu amachita zimenezi kwaulere. Yesu ananeneratu kuti anthu ambiri adzadana nawo komanso kuwazunza, komabe zimenezi sizingalepheretse ntchito yolalikirayi.—Luka 21:17.
ZIMENE MUYENERA KUCHITA
15. (a) Kodi n’chiyani chimakutsimikizirani kuti panopa tili m’masiku otsiriza? (b) Kodi n’chiyani chidzachitikire anthu omwe amamvera Yehova ndiponso amene samumvera?
15 Kodi inuyo mumakhulupirira kuti panopa dzikoli latsala pang’ono kutha? Maulosi ambiri a m’Baibulo onena za masiku otsiriza akukwaniritsidwa masiku ano. Posachedwapa Yehova aimitsa ntchito yolalikira uthenga wabwino ndipo kenako “mapeto” afika. (Mateyu 24:14) Baibulo likamanena za mapeto limakhala likunena za nkhondo ya Aramagedo. Pa nkhondoyi Yehova adzagwiritsa ntchito Yesu komanso angelo okhulupirika kuti achotse zinthu zonse zoipa komanso kuwononga anthu onse amene safuna kumvera Yehovayo komanso Yesu. (2 Atesalonika 1:6-9) Zimenezi zikadzachitika, Satana limodzi ndi ziwanda zake sadzasocheretsanso anthu. Anthu onse amene amamvera Mulungu ndiponso amafuna kulamuliridwa ndi Ufumu wake, adzasangalala ndi zinthu zonse zabwino zimene Mulungu analonjeza.—Chivumbulutso 20:1-3; 21:3-5.
16. Popeza mapeto ayandikira, kodi muyenera kuchita chiyani?
16 Dziko la Satanali litha posachedwapa. Choncho ndi bwino kudzifunsa kuti, ‘Kodi panopa ndiyenera kuchita chiyani?’ Yehova akufuna kuti muphunzire mokwanira mfundo za m’Baibulo. Choncho muyenera kumaona kuphunzira Baibulo kukhala kofunika kwambiri. (Yohane 17:3) A Mboni za Yehova amakhala ndi misonkhano mlungu uliwonse ndipo cholinga chake n’kuthandiza anthu kumvetsa mfundo za m’Baibulo. Mungachite bwino kumapezeka pa misonkhanoyi nthawi zonse. (Werengani Aheberi 10:24, 25.) Ngati zimene mwaphunzira zakupangitsani kuona kuti mukufunika kusiya khalidwe linalake, muyenera kuchita zimenezo mwamsanga. Mukayamba kusintha makhalidwe anu, Mulungu adzayamba kukuonani ngati mnzake.—Yakobo 4:8.
17. N’chifukwa chiyani kuwonongedwa kwa anthu oipa kudzakhale kodzidzimutsa kwa anthu ambiri?
17 Mtumwi Paulo anafotokoza kuti kuwonongedwa kwa anthu oipa kudzayamba modzidzimutsa ngati mmene mbala imafikira usiku. (1 Atesalonika 5:2) Yesu ananeneratu kuti anthu ambiri adzanyalanyaza mwadala umboni woti tikukhala m’masiku otsiriza. Iye anati: “Monga mmene analili masiku a Nowa, ndi mmenenso kukhalapo kwa Mwana wa munthu [kapena kuti masiku otsiriza] kudzakhalire. M’masiku amenewo chigumula chisanafike, anthu anali kudya ndi kumwa. Amuna anali kukwatira ndipo akazi anali kukwatiwa, kufikira tsiku limene Nowa analowa m’chingalawa. Anthu ananyalanyaza zimene zinali kuchitika mpaka chigumula chinafika n’kuwaseseratu onsewo. Zidzateronso ndi kukhalapo kwa Mwana wa munthu.”—Mateyu 24:37-39.
18. Kodi Yesu anapereka chenjezo lotani?
18 Yesu anatichenjeza kuti tisatanganidwe ndi “kudya kwambiri, kumwa kwambiri, ndi nkhawa za moyo.” Ananena kuti mapeto a dzikoli adzafika modzidzimutsa ngati “msampha.” Ananenanso kuti tsikulo “lidzafikira onse okhala pankhope ya dziko lonse lapansi.” Ndiyeno kenako anawonjezera kuti: “Chotero khalani maso ndipo muzipemphera mopembedzera [kapena kuti mochonderera] nthawi zonse, kuti mudzathe kuthawa zinthu zonsezi zimene zikuyembekezeka kuchitika. Kutinso mudzathe kuima pamaso pa Mwana wa munthu.” (Luka 21:34-36) N’chifukwa chiyani tiyenera kumvera chenjezo la Yesu limeneli? Chifukwa chakuti posachedwapa dziko la Satanali liwonongedwa. Anthu amene Yehova komanso Yesu amawaona kuti amachita zabwino ndi amene adzapulumuke ndipo adzakhala ndi moyo wosatha m’dziko lapansi latsopano.—Yohane 3:16; 2 Petulo 3:13.
^ ndime 4 Mikayeli ndi dzina lina la Yesu Khristu. Kuti mumve zambiri, werengani Mawu Akumapeto 23.
Onaninso
Kodi N’chiyani Chidzachitike pa Nthawi ya “Mapeto”?
Kodi mukudziwa kuti zomwe Baibulo limanena zokhudza mapeto ndi nkhani yabwino osati yoopsa?


c: text/html

text:
Kusankha m'malo oyenera denga wokalamba – kapena kuti akusankha bwino kwa nyumba yatsopano – ndi kovuta. The wangwiro denga njira yothetsera nyumba ina ikhoza kukhala njira koipa kwa wina msewu. Ndicho chifukwa palibe nyumba ziwiri ndendende omwe, ngakhale amafanana mzake. Nanga inu musankha denga, anapatsidwa zonse zimene pamsika? Mukhoza kuyamba ndi pomufunsa mafunso, pamaso mungasankhe denga, ndi denga womanga kapena Mlengi.
1. ndi nyumba iyi ndi ntchito mfundo zomwe?
Pamaso mafoni tapangidwa Nashville Zofolerera Service, katunduyo woyamba adiresi ndi kampani ntchito mawu monga anafotokoza kuti nyumbayo.
Muyenera kudziwa zambiri za nyumbayo ndi tsogolo lake ngati n'kotheka.
Kodi dongosolo denga kampani kukhala nyumba iyi ndi mbali ya chuma chake malo lotsatira 10 kuti 20 zaka? Kodi pali zolinga aliyense kum'kulitsa posachedwapa, kapena kusintha ntchito? Kodi kukhalamo ake panopa ndi m'tsogolo, amafuna kutchinjiriza, zofunika zokongoletsa ndi ngakhale ndandanda yokonza kwa zipangizo padenga?
Yambani mafunso anu ndi nyumba kupita ku ntchito.
Mwachitsanzo, monga makampani zambiri Londolani opaleshoni 24 hours tsiku, masiku asanu ndi awiri pa mlungu kukwaniritsa makasitomala lonse, pakati deta sayenera amachichita ndi padenga kutayikira. Water pa makompyuta ambiri limatchula tsoka.
Zogwiritsira wapadera nkhawa otani nyengo kuzirala amphamvu. Kodi denga zimathandiza kuti ndalama mpweya ndi kuthana ndi mavuto ena ofunika? Ndi mbali ya pulogalamu okwana mphamvu? Pali nkhawa kukula za zilumba kutentha m'tawuni. Kuganizira, madenga woyera akhala chidwi m'madera amenewa chifukwa ochepa. Iwo kusunga nyumba ozizira, kuchepetsa mpweya komanso kuchepetsa kutentha Mumakonda chilengedwe ozungulira.
2. Kodi thupi ndi zinthu zina zimakhudza denga dongosolo kusankha?
Pambuyo kudziwa zolinga ndi ntchito za chipatala ndi, ndi nthawi amayang'anitsitsa nyumba palokha.
Pankhani denga m'malo, muyenera kutchula makhalidwe a denga dera palokha. Ndi bwino tsatanetsatane denga za msinkhu, mawonekedwe, otsetsereka, sitimayo yomanga, m'mphepete Lofotokoza, protrusions, padenga mwayi ndipo alipo dongosolo denga. Pamodzi ndi mfundo yaikulu yakuti, muyenera kupeza chifukwa denga original salinso chokwanira.
3. Kodi kusintha-Kakhungu denga options zilipo?
nembanemba Thermoplastic zochokera ma polima pulasitiki.
TPO nembanemba ambiri analimbitsa ndi poliyesitala, fiberglass kapena osakaniza awiri, koma unreinforced TPO nembanemba zilipo.
Kusinthidwa phula nembanemba kutchula chiphunzitso ndi prefabrication ubwino kusintha-Kakhungu denga ndi ena mwa mwambo njira unsembe ntchito anamanga-mmwamba denga. Kusinthidwa mapepala phula ndi makina sanangopeka, wapangidwa ndi phula lomwe kusinthidwa ndi mphira kapena mapulasitiki polima kuwonjezera kusinthasintha, ndi pamodzi ndi zolimba kwa mphamvu adawonjeza bata.
4. Amene mtundu wa Kakhungu ndi dongosolo ubwenzi zabwino amange?
Pali zinthu zambiri kudziwa dongosolo zabwino nyumba makamaka. Pakuti nyumba zambiri, pali zingapo zimene mungachite ndi ubwino zimene ayenera amtengo ntchito mawu Malo a. chigamulo asayesedwe kokha pamaziko a mtengo. tiganizira zina zofunika kwa nembanemba akumanga kutalika, kukhudzana mphepo, zasinthadi denga magalimoto ndi aesthetics.
A zitsulo kapena matabwa sitimayo kuti mosavuta kulandira fasteners akupanga gawo lapansi wabwino Kakhungu umakaniko ananamizira.
Anthu wokhuzidwa ndi kumangirira aesthetics, nembanemba akuda akhoza amathandiza wokongola maonekedwe nyumbayi.
5. Kodi onse denga chuma kwa malo ntchito kunyamula chizindikiro up?
Komanso, onetsetsani kuti denga msonkhano kugula kapena mwachindunji, womwenso kutchinjiriza ndi, ndi ul-zimagawidwa ndi -labeled.
Onetsetsani kuti mankhwala ukukwera ndi mankhwala enieni amene anayesedwa. Simufuna chinachake kuti ndi ofanana koma si wolingana. Kuyang'ana chizindikiro pa malo ntchito ndi kuonetsetsa zigawo zikuluzikulu zonse za dongosolo amayesedwa pamodzi. Mukufuna nembanemba anayesedwa ndi kutchinjiriza amene mumamwa pa nyumba yanu.
6. Kodi dongosolo amafuna mphepo kulimbikitsa mlingo?
Wind kulimbikitsa kuwonongeka kungakhale kwambiri komanso chamtengo. Anabvomerezedwa ndi makampani muyezo ndi, American Society la Civil Akatswiri Standard 7-95, “Osachepera Design katundu chifukwa ndi nyumba Other,” angagwiritsidwe ntchito kudziwa zone mphepo ya nyumba. Wind kulimbikitsa kuyezetsa, monga kuti anachita pa Factory nonse kapena Underwriters Laboratories, angagwiritsidwe ntchito kudziwa kuti anasankha denga dongosolo amakumana kapena kuposa m'deralo amafuna mphepo kulimbikitsa.
7. Kodi dongosolo anamaliza kuwonjezera akufa katundu kulemera kwa dongosolo denga?
Posankha njira iliyonse reroofing, Malo wamkulu ayenera kudziwa katundu mwankhanza mphamvu denga sitimayo kuonetsetsa ufulu kusintha-Kakhungu njira amasankhidwa. Zomangamanga latsopano, ndalama mu structural zitsulo zambiri mwana'yo khazikitsa mmodzi wa a mbandakucha kusintha-Kakhungu.
A ballasted thermoplastic kapena EPDM denga kungafune owonjezera 1,000 mapaundi pa 100 mapazi lalikulu, pamene umakaniko Ufumuyo kapena kuti Pamilunguyo thermoset kapena thermoplastic Kakhungu akulemera 33 mapaundi pa 100 mapazi lalikulu.
8. ndi ukatswiri ndi ndalama mphamvu ya womanga denga mukuganiza chiyani?
Denga omanga ayenera kusankhidwa ndi osamala. Kumayambiriro zipangizo zatsopano denga ndi njira ntchito mkati kale 10 zaka kwachititsa kuti zinthu zisinthe. A akatswiri denga womanga ayenera bwino osiyanasiyana kachitidwe denga, kukuthandizani kusankha bwino kwa malo anu, zochokera bajeti.
Fufuzani coverages amene ali kwenikweni kwa nthaƔi ya denga ntchito yanu.
The unsembe wa machitidwe osiyana denga zimasiyanasiyana kwambiri. Education ndi maphunziro ndi zinthu zofunika kwambiri mu unsembe wa kachitidwe denga. Onetsetsani denga womanga mungasankhe wakhala maphunziro zambirimbiri kupitirirabe pa dongosolo kuti anaika.
The National Zofolerera omanga Association amapereka katswiri denga kusankha kalozera. Kuphatikiza apo, opanga ambiri naye mapulogalamu womanga oyenerera enieni amene roofers ayenera kumaliza pamaso chiyanjo.
9. Kodi koyenera ndi amene?
Pali mitundu iwiri zoyamba za zitsimikizo denga. chitsimikizo womanga ndi ambiri chimakwirira chipango. chitsimikizo Mlengi wa chimakwirira osachepera zipangizo, Koma ambiri kugula zinthu zina. Ngakhale chitsimikizo Mlengi ndi yotakata, izo bwinobwino kukutetezani ngati denga osayika.
Powerenga ndi kumvetsa chitsimikizo aliyense denga anapereka ndipo onani zomwe zikanati achabe izo. Mwachitsanzo, ndi zosatheka kupewa madzi onse ponded. madzi Ponded bwino zimayamba ndi yatsekera denga kuda kapena kuchimwa kwa denga ngalawa pakati pa mizati thandizo. Moyenera denga yokonza zingathandize kutsimikizira kuti chitsimikizo akhala chomveka. Kudziwa chinenero chitsimikizo kuti voids talonjezedwa.
A lililonse yokonza pulogalamu tichipeza zambiri zithunzi Kupenda dongosolo denga, mwamsangamsanga, kutchinjiriza ndi mbali chikugwirizana ndi kuzindikira kuthekera mbali iliyonse vuto.
10. Pambuyo denga waikidwa, chimene pambuyo utumiki ndi maphunziro mapulogalamu ziti zomwe gulu maofesi kasamalidwe?
maphunziro enieni ndi kuthandiza kumanga eni ndi maofesi oyang'anira kudziwa zambiri za machitidwe osiyanasiyana denga, zipangizo ndi mbali; kutchinjiriza ndi chowonjezera mankhwala; zinthu denga kapangidwe; womanga kusankha; zitsimikizo ndi tiganizira yokonza.
Article Source: HTTP://EzineArticles.com/expert/Julian_Arhire/94516
Article Source: HTTP://EzineArticles.com/6336340
Positi Denga omanga Nashville TN adaonekera koyamba pa Improvisation.
Gwero: Improvisation
Positi Denga omanga Nashville TN adaonekera koyamba pa Detroit Zofolerera Service.
Gwero: Detroit Zofolerera Service

robotstxt: allowed

filter: keep


text: 36 Mbiri ya Esau, kapena kuti Edomu,+ ili motere:2 Esau anatenga akazi pakati pa ana aakazi a ku Kanani.+ Anatenga Ada,+ mwana wamkazi wa Eloni, Mhiti.+ Anatenganso Oholibama,+ yemwe anali mwana wamkazi wa Ana, komanso anali mdzukulu wa Zibeoni, Mhivi.3 Anatenganso Basemati,+ yemwe anali mwana wamkazi wa Isimaeli, komanso anali mlongo wake wa Nebayoti.+4 Ada anaberekera Esau mwana dzina lake Elifazi, ndipo Basemati anam’berekera Reueli.5 Ana amene Oholibama anaberekera Esau ndiwo Yeusi, Yalamu ndi Kora.+Amenewa anali ana a Esau amene anabereka m’dziko la Kanani.6 Pambuyo pake, Esau anatenga akazi ake, ana ake aamuna ndi aakazi, ndi ena onse a m’nyumba yake, ziweto zake zonse ndi chuma chake+ chonse chimene anachipeza m’dziko la Kanani, n’kupita kudziko lina kutali ndi Yakobo m’bale wake.+7 Iye anachoka chifukwa chuma chawo chinali chitawachulukira kwambiri, moti sakanathanso kukhala limodzi. Dziko lachilendo limene anali kukhalalo linali litawachepera chifukwa cha kuchuluka kwa ziweto zawo.+8 Chotero Esau anakakhazikika kudera lamapiri ku Seiri.+ Esau analinso kutchedwa Edomu.+9 Tsopano nayi mibadwo ya Esau, kholo la Aedomu, amene anali kukhala kudera lamapiri la Seiri.+10 Mayina a ana a Esau ndi awa: Elifazi, mwana wamwamuna wobadwa kwa Ada mkazi wake wa Esau, komanso Reueli, mwana wamwamuna wobadwa kwa Basemati mkazi wake wa Esau.+11 Ana a Elifazi anali Temani,+ Omari, Zefo, Gatamu ndi Kenazi.+12 Elifazi mwana wa Esau anali ndi mdzakazi dzina lake Timina.+ Patapita nthawi, mdzakaziyu anaberekera Elifazi mwana wamwamuna dzina lake Amaleki.+ Amenewa ndiwo anali ana a Ada mkazi wa Esau.13 Ana a Reueli anali awa: Nahati, Zera, Shama ndi Miza.+ Amenewa ndiwo anali ana a Basemati+ mkazi wa Esau.14 Oholibama, mkazi wake wa Esau, anaberekera Esau ana aamuna awa: Yeusi, Yalamu ndi Kora.+ Oholibamayu anali mwana wa Ana, komanso mdzukulu wa Zibeoni.15 Nawa mafumu+ a mafuko a ana a Esau: Ana a Elifazi, mwana woyamba wa Esau, anali: Mfumu Temani,+ mfumu Omari, mfumu Zefo, mfumu Kenazi,16 mfumu Kora, mfumu Gatamu ndi mfumu Amaleki. Amenewa ndiwo anali mafumu a kubanja la Elifazi+ m’dziko la Edomu. Iwowa anali ana obadwa kwa Ada.17 Nawa ana a Reueli, mwana wamwamuna wa Esau: Mfumu Nahati, mfumu Zera, mfumu Shama ndi mfumu Miza. Amenewa ndiwo anali mafumu a kubanja la Reueli m’dziko la Edomu.+ Iwowa anali ana obadwa kwa Basemati mkazi wa Esau.18 Potsiriza, nawa ana a Oholibama mkazi wa Esau: Mfumu Yeusi, mfumu Yalamu ndi mfumu Kora. Amenewa ndiwo anali mafumu a kubanja la Oholibama mkazi wa Esau, mwana wa Ana.19 Amenewa ndiwo anali ana a Esau kapena kuti Edomu,+ ndi mafumu awo.20 Nawa ana a Seiri Mhori, eni dzikolo:+ Lotani, Sobala, Zibeoni, Ana,+21 Disoni, Ezeri ndi Disani.+ Amenewa anali ana a Seiri, mafumu a fuko la Ahori, m’dziko la Edomu.22 Ana a Lotani anali Hori ndi Hemamu, ndipo Lotani anali ndi mlongo wake dzina lake Timina.+23 Ana a Sobala anali Alivani, Manahati, Ebala, Sefo ndi Onamu.24 Ana a Zibeoni anali Aya ndi Ana. Uyu ndi Ana amene anapeza akasupe a madzi otentha m’chipululu, pamene anali kudyetsa abulu a Zibeoni bambo ake.+25 Ana anabereka Disoni ndi Oholibama mwana wamkazi wa Ana.26 Ana a Disoni anali Hemadani, Esibani, Itirani ndi Kerana.+27 Ana a Ezeri anali Bilihani, Zavani ndi Ekani.28 Ana a Disani anali Uzi ndi Arani.+29 Nawa mafumu a fuko la Ahori: Mfumu Lotani, mfumu Sobala, mfumu Zibeoni, mfumu Ana,30 mfumu Disoni, mfumu Ezeri ndi mfumu Disani.+ Amenewa ndiwo anali mafumu a fuko la Ahori monga mwa ufumu wawo m’dziko la Seiri.31 Nawa tsopano mafumu aakulu amene analamulira dziko la Edomu,+ ana a Isiraeli asanayambe kulamulidwa ndi mfumu ina iliyonse:+32 Bela mwana wa Beori analamulira Edomu,+ ndipo dzina la mzinda wake linali Dinihaba.33 Bela atamwalira, Yobabi mwana wa Zera wa ku Bozira,+ anayamba kulamulira m’malo mwake.+34 Yobabi atamwalira, Husamu wa kudziko la Atemani,+ anayamba kulamulira m’malo mwake.+35 Husamu atamwalira, Hadadi mwana wa Bedadi amene anagonjetsa Amidiyani+ m’dziko la Mowabu,+ anayamba kulamulira m’malo mwake, ndipo dzina la mzinda wake linali Aviti.+36 Hadadi atamwalira, Samila wa ku Masereka anayamba kulamulira m’malo mwake.+37 Samila atamwalira, Shauli wa ku Rehoboti mzinda wa m’mphepete mwa Mtsinje,* anayamba kulamulira m’malo mwake.+38 Shauli atamwalira, Baala-hanani mwana wa Akibori, anayamba kulamulira m’malo mwake.+39 Baala-hanani mwana wa Akibori atamwalira, Hadari anayamba kulamulira m’malo mwake, ndipo dzina la mzinda wake linali Pau. Mkazi wake dzina lake anali Mehetabele, mwana wa Matiredi. Matiredi anali mwana wamkazi wa Mezahabu.+40 Mayina a mafumu a Esau monga mwa mabanja awo, mwa madera awo, ndi monga mwa mayina awo, ndi awa: Mfumu Timina, mfumu Aliva, mfumu Yeteti,+41 mfumu Oholibama, mfumu Ela, mfumu Pinoni,+42 mfumu Kenazi, mfumu Temani, mfumu Mibezari,+43 mfumu Magidieli ndi mfumu Iramu. Amenewa ndiwo anali mafumu a Edomu+ monga mwa madera awo m’dziko lawo.+ Iyi ndiyo mibadwo ya Esau, kholo la Aedomu.+


text:
N’chifukwa Chiyani Makolo Anga Sandilola Kupita Kokasangalala?
Taganizirani zotsatirazi:
Mukufuna kupita kokasangalala koma mukukayikira ngati makolo anu angakuloleni. Kodi mungasankhe kuchita chiyani?
1. OSAPEMPHA, KUNGOPITA
Cholinga chanu: Kugometsa anzanu powasonyeza kuti palibe aliyense amene amakuuzani zochita. Mukuona kuti mumadziwa zambiri kuposa makolo anu, ndipo mumaona kuti makolo anu saganiza bwino.—Miyambo 14:18.
Zotsatira zake: Anzanu angaone kuti inuyo ndi wochangamuka, komabe angaonenso kuti mumachita zinthu mwachiphamaso. Angaone kuti ngati mumapusitsa makolo anu, ndiye kuti mutha kuwapusitsanso iwowo. Ngati makolo anu atadziwa, angakhumudwe kwambiri ndipo angaone kuti mwawapusitsa, ndipo mwina akhoza kukupatsani chilango.—Miyambo 12:15.
2. OSAPEMPHA, OSAPITA
Cholinga chanu: Mukuganizira zimene zikachitike kokasangalalako ndipo mukuona kuti sizikugwirizana ndi mfundo zimene mumayendera, kapena mukuona kuti anthu ena amene aitanidwa si amakhalidwe abwino. (1 Akorinto 15:33; Afilipi 4:8) Kapena mukufuna kupita, koma mukuopa kupempha makolo anu.
Zotsatira zake: Ngati simukufuna kupita chifukwa chakuti mukuona kuti si bwino kutero, mungawayankhe anzanuwo molimba mtima. Koma ngati simukufuna kupita chifukwa chakuti mukuopa kupempha makolo anu, mukhoza kungokhala ndwii panyumba n’kumadzimvera chisoni kuti anzanu onse akusangalala kupatulapo inu nokha.
3. KUPEMPHA N’KUONA ZOMWE AYANKHE
Cholinga chanu: Mukudziwa kuti makolo anu ali ndi udindo wokuuzani zochita ndipo mumaona kuti zimene amanena n’zothandiza. (Akolose 3:20) Mumakonda makolo anu ndipo simukufuna kuwakhumudwitsa pochita zinthu mwamseri. (Miyambo 10:1) Komanso kupempha kungakupatseni mpata wofotokoza bwinobwino maganizo anu.
Zotsatira zake: Makolo anu adzaona kuti mumawakonda komanso mumawalemekeza. Ndipo ngati ataona kuti pempho lanu ndi lomveka, akhoza kukulolezani kupita.
N’chifukwa Chiyani Makolo Angakukanizeni?
Chifukwa choyamba tingachiyerekezere motere: Mutakhala kuti mukusambira m’nyanja, mwachidziwikire mungakonde kusambira pamalo pamene pali anthu amene amateteza anthu omwe akusambira. Chifukwa chiyani? Chifukwa chakuti pamene inuyo mukusambira m’madzi simungathe kuona bwino ngati kukubwera zinazake zoopsa. Koma oteteza anthu aja amakhala pamalo oti akhoza kuona bwinobwino chilichonse chimene chikuchitika. Mofanana ndi zimenezi, makolo anu akhoza kuona zoopsa zimene inuyo simungathe kuziona, chifukwa chakuti amadziwa zambiri komanso aona zambiri m’moyo. Mofanana ndi oteteza anthu amene akusambira aja, cholinga cha makolo anu n’chongokuthandizani kupewa zinthu zoopsa, osati kukuletsani kusangalala ndi moyo.
Chifukwa chachiwiri: Makolo anu amafunitsitsa kukutetezani. Iwo amakulolezani kapena kukukanizani kuchita zinthu zina chifukwa cha chikondi. Mukawapempha chinachake, iwo amayamba kaye adzifunsa ngati kukulolezani kuchita chinthucho sikungakubweretsereni mavuto enaake pambuyo pake. Choncho, iwo angakulolezeni pokhapokha ngati atatsimikizira kuti zimene mwapemphazo sizikuikani pa mavuto.
Zimene Zingathandize Kuti Makolo Anu Asamakukanizeni Nthawi Zonse
Zimene mungachite
Chilungamo: Dzifunseni kuti: ‘Kodi chifukwa chenicheni chimene ndikufuna kupitira kumeneko n’chiyani? Kodi zimene zikachitike kumeneko zimandisangalatsadi kapena ndikungofuna kusangalatsa anzanga? Kodi ndikufuna kupita chifukwa chakuti mtsikana kapena mnyamata amene ndimamufuna apitanso?’ Kenako auzeni makolo anu zoona zokhazokha. Pa nthawi ina nawonso anali achinyamata ndiponso amakudziwani bwino kwambiri. Ngakhale mutawabisira, iwo angadziwebe zolinga zanu. Choncho angasangalale ngati mutawauza chilungamo, ndipo angakuthandizeni pokuuzani zinthu zanzeru. (Miyambo 7:1, 2) Koma ngati simukuwauza chilungamo, makolo anu angaleke kukudalirani ndipo zimenezi zingachititse kuti azikukanizani zinthu zambiri.
Nthawi imene mwawauzira: Musamapemphe makolo anu zinthu akangofika kunyumba kuchokera kuntchito kapena pamene akuchita zinthu zina. Muziwapempha nthawi imene alibe zochita zambiri. Komabe musamawapemphe nthawi itatha kale n’kuwaumiriza kuti akuyankheni msangamsanga. Makolo anu sangasangalale ngati simuwapatsa nthawi yokwanira yoganizira zimene mwawapemphazo. Iwo angasangalale ngati mutamawapempha zinthu nthawi idakalipo.
Muzifotokoza zinthu momveka bwino: Musawasiye m’malere. Afotokozereni bwinobwino zimene mukufuna kuchita. Mwachitsanzo, iwo sangakuloleni kuchoka ngati mutayankha kuti, “Sindikudziwa,” atakufunsani mafunso otsatirawa: “Kodi kukakhala ndani ndi ndani?” “Kodi kukakhala munthu wamkulu aliyense?” kapenanso, “Kodi mukamaliza nthawi yanji?”
Musamakayikire zolinga zawo. Musamaone makolo anu ngati adani anu. M’malomwake, muziwaona kuti ali kumbali yanu, chifukwa zoona zake n’zakuti iwo alidi kumbali yanu. Mukamaona kuti makolo anu ali kumbali yanu, simungalimbane nawo ndipo iwo angamakumvetseni kwambiri.
Asonyezeni makolo anu kuti ndinu munthu wokhwima maganizo pomvera zimene akukuuzani. Mukamawamvera, amakulemekezani ndipo tsiku lina mukadzawapemphanso, zidzakhala zosavuta kuti akulolezeni.


text:
ZITHUNZI
ZITHUNZI
Zimene Zinachitika Mose Ali Kamwana
Koperani chithunzichi chomwe mungachikongoletse ndi chekeni ndipo yesani kutchula mayina a anthu atatuwo, amene ali mumtsinje wa Nailo.
Zinanso
Davide Analimba Mtima Ngakhale Kuti Anali ndi Zida Zochepa
Fananitsani anthu otchulidwa m’Baibulo ndi zinthu zokhudza anthuwo.
Davide Anabwera M’dzina la Mulungu
Thandizani ana anu kuti adziwe zimene dzina la Mulungu limatanthauza.
Kodi Ndi Ndani Amene Anasankha Kutumikira Yehova?
Zochitazi zimathandiza ana a pakati pa zaka 6 ndi 8 kuti adziwe anthu otchulidwa m’Baibulo.


text:
Tisamuke Pasanathe Masiku 60!
Lachisanu pa July 5, 2013 anthu a ku Beteli ya ku United States, anasangalala ndi chilengezo chimene Anthony Morris wa m’Bungwe Lolamulira analengeza. Chilengezocho chinali chakuti: “Tagwirizana kuti tigulitse nyumba zokwana 6. Nyumbazi zili ku 117 Adams Street ndi ku 90 Sands Street m’dera la Brooklyn. * Kuti zitheke kugulitsa nyumba 5, tifunika tisamukemo pofika mkatikati mwa mwezi wa August chaka chino.”
Zimenezi zinaonetseratu kuti pakhala ntchito yaikulu. Izi zili choncho chifukwa chakuti malo onse a mkati mwa nyumbazi kukula kwake n’kofanana ndi mabwalo a mpira wa miyendo okwana 11. Koma tikufunika kusamuka m’nyumbazi m’masiku 60 okha basi.
Kwa zaka zambiri m’nyumba zokwanira 5 zimenezi, munali makina osindikizira mabuku, koma m’chaka cha 2004 makinawa anawasamutsira ku Wallkill, m’dera la New York.
Kungoyambira nthawi imeneyi, m’nyumbazi anayamba kusungamo katundu komanso kukonzeramo zinthu zowonongeka. Katundu yemwe wakhala akusungidwa m’nyumbazi ndi monga womangira, mipando ndi matebulo za m’maofesi ndiponso katundu wothandiza pa ntchito ya zomangamanga ku United States komanso ndi kumayiko ena.
Pofuna kuti tisamuke pa nthawi yake komanso kuti ntchito yosamukayi iyende bwino, panafunika kuchita zinthu mosamala. Choyamba, panafunika kulemba katundu yense amene anali m’nyumbazi kuti zidziwike ngati katundu wina angagulitsidwe kusungidwa kapena kutayidwa. Chachiwiri, panakonzedwa zoti ntchitoyi ichitike mwachangu komanso mopewa ngozi.
Anthu onse a pa Beteli anathandiza nawo pa ntchitoyi. Kuonjezera pamenepa, anthu enanso okwana 41 ongodzipereka ochokera m’madera osiyanasiyana a dziko la United States, anabwera ku Beteli kudzathandiza ntchitoyi. Ambiri anali anyamata amphamvu osakwatira. Anyamatawa anavomera kudzatumikira kuyambira pa masabata 6 mpaka 10. Iwo analolera kusiya achibale awo, anzawo ndiponso ntchito, n’cholinga chokatumikira ku Beteli. Kodi anamva bwanji atapemphedwa kuchita utumiki umenewu?
Jordan, yemwe ali ndi zaka 21, anachokera m’dera la Washington, ndipo ananena kuti: “Ndinachita bwino kupereka fomu yopempha kuchita nawo utumiki umenewu.”
Mnyamata wina zaka 20 dzina lake Steven, anachokera m’dera la Texas. Iye ananena kuti: “Ndikuona kuti ndili m’banja lalikulu, losangalala komanso lakhama pogwira ntchito.”
Mnyamata winanso wa zaka 23 dzina lake Justin, analemba kuti: “Kuno ku Beteli kumangokhala ngati kwathu. Ndimasangalala kwambiri chifukwa ndimatumikira ndi abale komanso alongo amene amakonda zinthu zauzimu komanso amakondana.”
Mnyamata wina wa zaka 20 dzina lake Adler, anachokera kudziko la Puerto Rico. Iye ananena kuti: “Ndimavutika kudzuka m’mawa kwambiri, komabe ndikusangalala chifukwa utumikiwu wandithandiza kupeza anzanga odalirika.”
William, yemwe ali ndi zaka 21 ananena kuti: “Kuyambira ndili mwana ndakhala ndikulakalaka kudzatumikira ku Beteli. Koma atandiitana kuti ndidzathandize pa ntchitoyi ndinkaganiza, ndinayamba kuganiza kuti ndidzasowa anzanga ocheza nawo, koma ndaona kuti maganizo amenewa anali olakwika.”
Kodi gulu la ogwira ntchito amenewa linamaliza kusamuka pamasiku amene anakonza? Inde, anakwanitsa kusamuka m’masiku 55 okha basi.
^ ndime 2 Tidzasamuka m’nyumba ya ku 90 Sands Street, m’chaka cha 2017.
Onaninso
Kodi Beteli N’chiyani?
Beteli ndi malo apadera kwambiri ndipo m’malowa mumachitika ntchito yofunika zedi. Dziwani zinthu zambiri zokhudza anthu omwe amagwira ntchito kumaofesi amenewa.


text:
Kodi Mukudziwa?
Kodi Ayuda omwe anapita ku Yerusalemu pa Pentekosite mu 33 C.E., analidi ochokera ‘mu mtundu uliwonse wa pansi pa thambo’?
Kuwonjezera pa zimene Baibulo limanena pa Machitidwe 2:5-11, wolemba mabuku wina wa m’nthawi ya atumwi, dzina lake Philo, analemba zinthu zina zomwe zingatithandize kudziwa zambiri za anthu omwe anapita ku Yerusalemu pa Pentekosite mu 33 C.E.
Philo analemba kuti: “Anthu osawerengeka ochokera m’mizinda yakutali, ankabwera ku Yerusalemu. Ena ankachokera m’mayiko a kum’mawa, kumadzulo, kumpoto, kum’mwera ndipo ena ankachita kuwoloka nyanja zikuluzikulu kuti akachite zikondwerero ku Yerusalemu.” Philo anafotokozanso zimene Mfumu Agiripa Woyamba, yemwe anali mdzukulu wa Herode Wamkulu analemba m’kalata yake yopita kwa mfumu ya Roma, dzina lake Kaligula. M’kalatayi Mfumuyi inanena kuti Yerusalemu, “Ndi Mzinda Woyera . . . ndipo Ayuda ambiri ochokera m’mayiko osiyanasiyana, omwe ali pansi pa ulamuliro wa Roma, amapita ku Yerusalemu kukalambira Mulungu.”
Mfumu Agiripa inatchula madera ena amene Ayuda ankakhala. Inatchula madera monga Mesopotamiya, mayiko a kumpoto kwa Africa, Asia Minor, Girisi komanso zilumba za m’nyanja ya Mediterranean. Katswiri wina wa mbiri yakale, dzina lake Joachim Jeremias, anati: “Ngakhale kuti zimene Agiripa ananena sizikunena za maulendo opita ku Yerusalemu, zikutithandiza kudziwa kuti anthu ambiri ankapita ku Yerusalemu kukalambira Mulungu. Izi zili choncho chifukwa chaka chilichonse, Myuda aliyense ankayenera kupita ku Yerusalemu kukachita zikondwerero zikuluzikulu.”—Deuteronomo 16:16.
Kodi anthu amene ankapita ku zikondwerero ku Yerusalemu ankagona kuti?
Chaka chilichonse, ku Yerusalemu kunkachitika zikondwerero zitatu. Zikondwererozi zinali Pasika, Pentekosite komanso Chikondwerero cha Misasa. M’nthawi ya atumwi, Ayuda masauzande ambiri ankapita ku Yerusalemu kukachita zikondwererozi ndipo ena ankachokera m’mayiko akutali kwambiri. (Luka 2:41, 42; Machitidwe 2:1, 5-11) Anthu onsewa ankafunika kupeza malo oti agone.
Ndiye kodi ankapeza kuti malo ogona? Ena ankagona kwa anzawo pomwe ena ankagona m’nyumba zogona alendo. Anthu enanso ankamanga matenti m’mbali mwa mipanda, mumzinda wa Yerusalemu. Panalinso ena omwe ankagona m’matauni oyandikira mzinda wa Yerusalemu. Mwachitsanzo, pamene Yesu anapita komaliza ku Yerusalemu, anakagona m’tauni ina yapafupi yotchedwa Betaniya.
Akatswiri ena anapeza malo enaake pafupi ndi kachisi, pomwe panali madamu. Akatswiriwa akuganiza kuti n’kutheka kuti pamalowa panali mabafa omwe alendo obwera ku Yerusalemu ankasambako asanalowe m’kachisi. Anapezanso mawu ena omwe analembedwa pakhoma la bafa lina. Mawuwo amanena zoti Theodotus, yemwe anali wansembe komanso mtsogoleri wa sunagoge, “anamanga sunagoge kuti anthu azikawerengerako Torah . . . Anamanganso malo ogona komanso zitsime zoti alendo osauka azigwiritsa ntchito.”


text:
MUTU 11
N’chifukwa Chiyani Mulungu Amalola kuti Anthu Azivutika?
Kodi Mulungu ndi amene amachititsa mavuto padzikoli?
Kodi m’munda wa Edeni munayambika nkhani yotani?
Kodi Mulungu adzathetsa bwanji mavuto amene anthu akukumana nawo?
1, 2. Kodi masiku ano anthu akukumana ndi mavuto otani, ndipo zimenezi zimachititsa anthu ambiri kukhala ndi mafunso ati?
PA KUMENYANA koopsa kumene kunachitika m’dziko lina lomwe munali nkhondo, akazi ndi ana ambirimbiri anaphedwa ndipo anaikidwa m’manda amodzi. Pamandapo anaikapo timitanda tambirimbiri ndipo kamtanda kalikonse kanali ndi mawu akuti: “N’kupheranji anthu onsewa?” Limeneli ndi limodzi mwa mafunso amene anthu amafunsa chifukwa chosamvetsa zinthu zinazake zimene zachitika. Zinthu zina zimene zimachititsa anthu kufunsa mafunso a mtundu umenewu ndi imfa ya anzawo kapena abale awo chifukwa cha nkhondo, matenda, uchigawenga, zivomezi, kusefukira kwa madzi ndiponso zinthu zina. Akhozanso kufunsa mafunsowa ngati nyumba yawo kapena katundu zawonongeka. Amafuna kudziwa chifukwa chake zinthu zoipa ngati zimenezo zawachitikira.
2 Koma kodi n’chifukwa chiyani Mulungu amalola kuti anthu azivutika? Ngati Yehova Mulungu alidi ndi mphamvu zonse komanso ali ndi chikondi, nzeru ndiponso chilungamo, n’chifukwa chiyani padzikoli pamachitika zinthu zambirimbiri zopanda chilungamo? Kodi inuyo munayamba mwadzifunsapo mafunso ngati amenewa?
3, 4. (a) N’chiyani chikusonyeza kuti si kulakwa kufunsa chifukwa chimene Mulungu amalolera kuti tizivutika? (b) Kodi Yehova amafuna kuti anthu azivutika?
3 Kodi n’kulakwa kufunsa chifukwa chimene Mulungu amalolera kuti anthu azikumana ndi mavuto? Ena amaopa kuti akafunsa funso ngati limeneli ndiye kuti aoneka ngati alibe chikhulupiriro kapenanso aoneka ngati salemekeza Mulungu. Koma mukamawerenga Baibulo mungaone kuti pali anthu ena okhulupirika omwe anafunsapo mafunso ngati amenewa. Mwachitsanzo, mneneri Habakuku anafunsa Yehova kuti: “N’chifukwa chiyani mukundichititsa kuona zinthu zopweteka? N’chifukwa chiyani mukupitiriza kuyang’ana khalidwe loipa? N’chifukwa chiyani kufunkha ndi chiwawa zikuchitika pamaso panga? Ndipo n’chifukwa chiyani pali mikangano ndi kumenyana?”—Habakuku 1:3.
4 Kodi Yehova anakalipira Habakuku chifukwa chofunsa mafunso amenewa? Ayi. M’malomwake iye analola kuti mawu a Habakuku ochokera pansi pa mtimawa alembedwe m’Baibulo. Mulungu anamuthandiza kumvetsa bwino chifukwa chake zimenezo zinkachitika komanso anamuthandiza kuti akhale ndi chikhulupiriro cholimba. Zimenezi ndi zomwe Yehova amafunanso kukuchitirani. Kumbukirani zimene Baibulo limaphunzitsa zoti iye “amakuderani nkhawa.” (1 Petulo 5:7) Mulungu amadana ndi zinthu zoipa komanso kuona anthu akuvutika ndipo amadana ndi zimenezi kuposa mmene ifeyo timachitira. (Yesaya 55:8, 9) Nangano n’chifukwa chiyani padzikoli pali mavuto ambiri chonchi?
N’CHIFUKWA CHIYANI TIKUKUMANA NDI MAVUTO AMBIRI CHONCHI?
5. Kodi anthu ena amanena kuti timakumana ndi mavuto chifukwa chiyani, nanga Baibulo limati chiyani pa nkhaniyi?
5 Anthu a zipembedzo zosiyanasiyana amapita kwa atsogoleri awo kukafunsa chifukwa chimene chikuchititsa kuti anthu azikumana ndi mavuto ambiri. Nthawi zambiri atsogoleriwo amayankha kuti mavutowo ndi chifuniro cha Mulungu ndipo iye anakonzeratu chilichonse chimene chimachitika, kuphatikizapo zinthu zoipa. Anthu ambiri amauzidwa kuti zimene Mulungu amachita n’zosamvetsetseka kapena zoti Mulungu ndi amene amachititsa kuti anthu amwalire, ndi ana omwe, n’cholinga choti azikakhala ndi iyeyo kumwamba. Koma monga taphunzirira kale, Yehova Mulungu samachita chinthu chilichonse choipa. Baibulo limanena kuti: “Mulungu woona sangachite zoipa m’pang’ono pomwe, ndipo Wamphamvuyonse sangachite zinthu zopanda chilungamo ngakhale pang’ono.”—Yobu 34:10.
6. N’chifukwa chiyani anthu ambiri amaganiza kuti Mulungu ndi amene akuchititsa mavuto amene ali padzikoli?
6 Kodi mukudziwa chifukwa chimene chimapangitsa kuti anthu aziona ngati Mulungu ndi amene akuchititsa mavuto onsewa? Nthawi zambiri amaona choncho chifukwa amaganiza kuti Mulungu Wamphamvuyonse ndi amene akulamulira dzikoli. Anthu amenewa sadziwa mfundo yosavuta koma yofunika imene Baibulo limaphunzitsa. Mfundo imeneyi munaiphunzira m’Mutu 3. Mfundo yake ndi yakuti wolamulira weniweni wa dzikoli ndi Satana Mdyerekezi.
7, 8. (a) Kodi zimene zikuchitika m’dzikoli zikusonyeza bwanji kuti wolamulira wake ndi Satana? (b) Kodi kuchimwa kwa anthu ndiponso “zinthu zosayembekezereka” zachititsa bwanji kuti anthu azivutika?
7 Baibulo limanena momveka bwino kuti: “Dziko lonse lili m’manja mwa woipayo.” (1 Yohane 5:19) Kodi mfundo imeneyi si yomveka? Zimene zimachitika m’dzikoli zikugwirizana ndi khalidwe la wolamulira wake, Satana, yemwe “akusocheretsa dziko lonse lapansi kumene kuli anthu.” (Chivumbulutso 12:9) Satana ndi woipa, wankhanza komanso wachinyengo. N’chifukwa chake m’dziko limene akulamulirali mukuchitika zinthu zambiri zoipa, zachinyengo komanso zankhanza.
8 Monga tinaonera m’Mutu 3, chifukwa china n’chakuti makhalidwe a anthu anayamba kusokonekera kungoyambira pamene Adamu anachimwa. Anthu ochimwa amakonda kulimbirana ulamuliro, ndipo zimenezi zimayambitsa nkhondo, kuponderezana ndiponso mavuto ena. (Mlaliki 4:1; 8:9) Chifukwa chachitatu chimene chimachititsa kuti anthu azivutika ndi “zinthu zosayembekezereka” zimene zimatichitikira. (Werengani Mlaliki 9:11.) Popeza panopa sitikulamulidwa ndi Yehova yemwe angatiteteze, anthu akhoza kukumana ndi mavuto chifukwa choti anali pamalo olakwika pa nthawinso yolakwika.
9. Kodi n’chiyani chikutichititsa kuona kuti Yehova ali ndi chifukwa chomveka chololera kuti mavuto azipitirira?
9 N’zolimbikitsa kudziwa kuti Mulungu si amene amachititsa kuti tizivutika. Iye sachititsa nkhondo, uchigawenga, kuponderezana, zivomezi ndiponso kusefukira kwa madzi zimene zimachititsa kuti anthu azivutika. Komabe tingafune kudziwa kuti, N’chifukwa chiyani Yehova amalola kuti tizikumana ndi mavuto onsewa? Timadziwa kuti ali ndi mphamvu yotha kuletsa kuti zimenezi zisamachitike chifukwa Baibulo limanena kuti iye ndi Wamphamvuyonse. Ndiye n’chifukwa chiyani sakuthetsa mavutowa? Popeza Mulungu ndi wachikondi, payenera kuti pali chifukwa chomveka bwino chimene wachitira zimenezi.—1 Yohane 4:8.
NKHANI IMENE INACHITIKA M’MUNDA WA EDENI
10. Kodi Satana anatsutsa chiyani, nanga anachita bwanji zimenezi?
10 Kuti tidziwe chifukwa chimene Mulungu walolera kuti anthu azivutika, tiyenera kukumbukira zimene zinachitika kuti mavutowa ayambe. Pamene Satana anachititsa kuti Adamu ndi Hava asamvere Yehova, anasonyeza kuti ankaona kuti Yehova si woyenera kulamulira anthu. Iye sanatsutse zoti Yehova ali ndi mphamvu, chifukwa amadziwa bwino kuti Yehova ali ndi mphamvu zopanda malire. Pamene ananena kuti Mulungu ndi wabodza ndiponso amawabisira anthu ake zinthu zabwino, Satana ankatanthauza kuti Mulungu ndi wolamulira woipa. (Werengani Genesis 3:2-5.) Satana anasonyeza kuti anthu angakhale ndi moyo wabwino ngati atakhala kuti sakulamulidwa ndi Mulungu. Zimene anachitazi kunali kuukira ulamuliro wa Yehova.
11. N’chifukwa chiyani Mulungu sanaphe oukirawo nthawi yomweyo?
11 Pamene Adamu ndi Hava anasiya kumvera Yehova, anakhala ngati akunena kuti: ‘Sitikufuna zoti Yehova azitilamulira. Tikhoza kumasankha tokha zoyenera kuchita.’ Kodi Yehova akanaithetsa bwanji nkhani imeneyi? Kodi akanasonyeza bwanji kuti iyeyo ndi wolamulira wabwino ndipo zimene oukirawo akunena ndi zabodza? Ena akhoza kuona kuti zikanakhala bwino Mulungu akanangowawonongeratu oukirawo nthawi yomweyo. Koma Yehova anali atanena kale kuti cholinga chake ndi choti padziko lapansi padzaze ndi ana a Adamu ndi Hava ndiponso kuti anthuwo akhale m’dziko lapansi la paradaiso mpaka kalekale. (Genesis 1:28) Yehova nthawi zonse amakwaniritsa zolinga zake. (Yesaya 55:10, 11) Kuwonjezera pamenepo, kupha oukirawo nthawi yomweyo sikukanathetsa nkhani imene Satana anayambitsa yonena kuti Yehova si woyenera kulamulira anthu.
12, 13. Fotokozani chitsanzo chosonyeza chifukwa chimene Yehova walolera kuti Satana azilamulira dzikoli ndiponso kuti anthu azidzilamulira okha.
12 Kuti timvetse nkhani imeneyi, tiyeni tiganizire chitsanzo ichi: Tiyerekezere kuti mphunzitsi akufuna kusonyeza ana a m’kalasi mwake mmene angapezere yankho la samu inayake yovuta. Ndiyeno mwana wina wokonda kutsutsa akunena kuti njira imene mphunzitsiyo akunena ndi yolakwika. Pofuna kusonyeza kuti iyeyo ndi wanzeru kuposa mphunzitsiyo, mwana wotsutsayo akukakamira kuti akudziwa njira yabwino yopezera yankho lolondola. Ana ena m’kalasimo ayamba kuganiza kuti mnzawoyo akunena zoona ndipo nawonso ayamba kutsutsa zimene mphunzitsiyo akunena. Kodi mphunzitsiyo angatani? Ngati atangowatulutsa ana otsutsawo, kodi ana amene angatsale m’kalasimo angakhale ndi maganizo otani? Kodi sangamaganize kuti mnzawoyo amanena zoona? Ana onse m’kalasimo akhoza kusiya kulemekeza mphunzitsiyo poganiza kuti watulutsa anawo chifukwa chodziwa kuti anawo amanena zoona. Koma mukuganiza bwanji ngati mphunzitsiyo atam’patsa mwana wotsutsayo mpata woti asonyeze anzakewo njira imene akunenayo?
13 Yehova anachita zofanana ndi zimenezi. Kumbukirani kuti panali angelo enanso ambirimbiri amene ankaona zimene zinachitika m’munda wa Edeni. (Yobu 38:7; Chivumbulutso 5:11) Njira imene Yehova akanatsatira pothetsa nkhaniyi, ikanakhudza angelo onsewa ndiponso m’kupita kwa nthawi ikanadzakhudzanso anthu. Ndiye kodi Yehova anachita chiyani? Anam’patsa Satana mwayi woti asonyeze mmene iyeyo angalamulirire anthu. Yehova analolanso kuti anthu azidzilamulira okha mothandizidwa ndi Satana.
14. Kodi zimene Yehova anachita zolola kuti anthu azidzilamulira okha zili ndi ubwino wotani?
14 Mphunzitsi wa m’chitsanzo chija akudziwa zoti mwana wotsutsa uja limodzi ndi anzake sangathe kupeza yankho lolondola. Koma akudziwanso kuti kupatsa otsutsawo mpata wosonyeza njira imene akunenayo kuthandiza ana onse a m’kalasimo. Otsutsawo akalephera kupeza yankho lolondola, ana onse okhulupirika angaone kuti mphunzitsiyo ndi amene ali woyenera kuphunzitsa. Angamvetse ngati mphunzitsiyo pamapeto pake atatulutsa m’kalasi ana otsutsawo. Mofanana ndi zimenezi, Yehova anadziwa kuti angelo ndiponso anthu onse okhulupirika angaphunzirepo mfundo yofunika ngati ataona kuti Satana ndi anzake oukirawo alephera komanso ngati ataona kuti anthu sangathe kudzilamulira okha. Angaphunzire mfundo yofanana ndi imene Yeremiya ananena, yakuti: “Ine ndikudziwa bwino, inu Yehova, kuti munthu wochokera kufumbi alibe ulamuliro wowongolera njira ya moyo wake. Munthu amene akuyenda alibe ulamuliro wowongolera mapazi ake.”—Yeremiya 10:23.
N’CHIFUKWA CHIYANI MULUNGU SAKUTHETSABE MAVUTOWA MPAKA PANO?
15, 16. (a) N’chifukwa chiyani Yehova walola kuti anthu avutike kwa nthawi yaitali chonchi? (b) N’chifukwa chiyani Mulungu saletsa kuti zinthu zoipa zisamachitike?
15 Koma kodi n’chifukwa chiyani Yehova walola kuti anthu avutike kwa nthawi yaitali chonchi? Ndiponso n’chifukwa chiyani saletsa kuti zinthu zoipa zisamachitike? Kuti tipeze mayankho a mafunso amenewa, tiyeni tiganizire zinthu ziwiri zimene mphunzitsi wa m’chitsanzo chija sangachite. Choyamba, sangaletse mwana wotsutsayo kusonyeza njira imene akuti ndi yolondolayo. Chachiwiri, mphunzitsiyo sangathandize wotsutsayo pamene akufotokoza yankho lakelo. Mofanana ndi zimenezi, ganizirani zinthu ziwiri zimene Yehova sangachite. Choyamba, sanaletse Satana ndi onse amene ali kumbali yake kuyeserera zimene ankaona kuti ndi zolondola. Choncho panafunika kuti padutse nthawi yokwanira. Ndipo pa zaka masauzande ambiri zimene zadutsazi, anthu akhala akuyesa kudzilamulira okha pogwiritsa ntchito njira zosiyanasiyana. Ngakhale kuti luso lawo lapita patsogolo pa nkhani za sayansi ndi ntchito zina, koma umphawi, kupanda chilungamo, uchigawenga ndiponso nkhondo zawonjezereka kuposa kale. Zimenezi zatsimikizira kuti ulamuliro wa anthu walephera.
16 Chachiwiri, Yehova sanathandize Satana kulamulira dzikoli. Mwachitsanzo, ngati Mulungu akanaletsa kuti uchigawenga usamachitike, kodi sakanakhala kuti akuthandiza oukirawo? Kodi zimenezi sizikanapangitsa anthu kuganiza kuti akhoza kudzilamulira okha popanda mavuto aliwonse? Zimenezi ndi zomwe Satana amafuna kuti anthu aziganiza koma limeneli ndi bodza. Ndipo Yehova sangathandize Satana pokwaniritsa bodza lakeli chifukwa “n’zosatheka kuti Mulungu aname.”—Aheberi 6:18.
17, 18. Kodi Yehova adzakonza bwanji zinthu zimene zawonongeka chifukwa cha ulamuliro wa anthu ndiponso zochita za Satana?
17 Komatu pali zinthu zambiri zimene zawonongeka pa nthawi imene Satana wakhala akulamulirayi. Ngakhale zili choncho, tiyenera kukumbukira kuti Yehova ali ndi mphamvu zopanda malire moti adzathetsa mavuto onse amene tikukumana nawo. Monga tinaphunzirira kale, ngakhale kuti dzikoli lawonongeka kwambiri, lidzakonzedwa n’kukhalanso Paradaiso. Anthu amene amakhulupirira nsembe ya Khristu sadzakumananso ndi mavuto amene anabwera chifukwa cha uchimo, komanso anthu adzasangalala kuona abale awo ndiponso anzawo ataukitsidwa. Izi zikusonyeza kuti Mulungu adzagwiritsa ntchito Yesu kuti “awononge ntchito za Mdyerekezi.” (1 Yohane 3:8) Yehova adzachita zinthu zonsezi pa nthawi yake yoyenera. Tiyenera kuyamikira kuti sanawononge mwamsanga anthu oipa, chifukwa zatipatsa mwayi wophunzira Baibulo ndiponso woyamba kumutumikira. (Werengani 2 Petulo 3:9, 10.) Pa zaka zonsezi, Mulungu wakhala akufufuza anthu amene akufuna kumulambira ndipo akuwathandiza kupirira mavuto onse amene akukumana nawo m’dziko lamavutoli.—Yohane 4:23; 1 Akorinto 10:13.
18 Koma ena akhoza kukhala ndi funso lakuti, ‘Kodi mavuto onsewa sakanapeweka ngati Mulungu akanalenga Adamu ndi Hava m’njira yoti asadzachimwe?’ Kuti mupeze yankho la funso limeneli, muyenera kukumbukira mphatso yamtengo wapatali imene Yehova anakupatsani.
KODI MPHATSO IMENE MULUNGU ANAKUPATSANI MUDZAIGWIRITSA NTCHITO BWANJI?
19. Kodi Yehova watipatsa mphatso yamtengo wapatali iti, nanga n’chifukwa chiyani tiyenera kuyamikira kwambiri mphatso imeneyi?
19 Monga tinaphunzirira m’Mutu 5, anthu analengedwa ndi ufulu wotha kusankha zochita. Kodi mumaona kuti imeneyi ndi mphatso yamtengo wapatali? Mulungu analenga nyama zambirimbiri, koma nyama zimenezi zimangochita zinthu mwachibadwa ndipo sizingathe kuganiza kuti ichi ndi chabwino kapena choipa. (Miyambo 30:24) Anthu apanga magalimoto omwe amatha kuyenda koma sangayende okha popanda woyendetsa. Ndiye kodi tikanasangalala ngati Mulungu akanatilenganso choncho? Ayi. Timayamikira kuti tili ndi ufulu wosankha zomwe tikufuna kuchita, anthu omwe tikufuna kuti akhale anzathu, komanso zinthu zina. Timasangalala kuti tili ndi ufulu pa zinthu zina ndipotu Yehova amafuna kuti tizisangalala ndi ufulu umenewu.
20, 21. Kodi tingasonyeze bwanji kuti tikugwiritsa ntchito mwanzeru ufulu wosankha umene tili nawo, ndipo n’chifukwa chiyani?
20 Yehova safuna kuti tizimutumikira mokakamizika. (2 Akorinto 9:7) Mwachitsanzo: Tiyerekeze kuti mwana wina amauza makolo ake kuti amawakonda chifukwa choti makolowo achita kumuuza kuti anene zimenezo, pamene mwana wina amangonena yekha osachita kumuuza. Kodi makolo angasangalale kwambiri ndi mwana uti? N’zodziwikiratu kuti angasangalale ndi mwana amene amangonena yekha osachita kuuzidwayo. Ndiye funso ndi lakuti, Kodi inuyo mudzagwiritsa ntchito bwanji ufulu wosankha zochita umene Yehova anakupatsani? Satana, Adamu, ndiponso Hava anagwiritsa ntchito molakwika ufulu wawo wotha kusankha zinthu. Iwo anakana kutsogoleredwa ndi Yehova Mulungu. Kodi inuyo mudzasankha chiyani?
21 Muli ndi mwayi wogwiritsa ntchito mwanzeru mphatso ya ufulu wosankha imene muli nayo. Mukhoza kukhala m’gulu la anthu ambirimbiri amene ali kumbali ya Yehova. Anthu amenewa amayesetsa kuchita zinthu zimene zimatsimikizira kuti Satana ndi wabodza ndipo walephera kulamulira anthu. Zimene anthuwa amachita zimasangalatsa Yehova. (Miyambo 27:11) Inunso mungathe kukhala m’gulu la anthu amenewa ngati mungasankhe kumachita zimene Mulungu amasangalala nazo. Tikambirana zinthu zimenezi m’mutu wotsatira.
Onaninso
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?


text:
Buku Lapachaka la Mboni za Yehova la 2015
Werengani kuti mumve zimene a Mboni za Yehova achita mu 2014 ndiponso mbiri ya Mboni za Yehova ku Dominican Republic.
Lemba la Chaka cha 2015
Lemba la chaka cha 2015 lachokera pa Salimo 106:1 ndipo ndi lakuti: “Yamikani Yehova, chifukwa iye ndi wabwino.”
Kalata Yochokera ku Bungwe Lolamulira
Bungwe Lolamulira likuyamikira Akhristu onse padziko lapansi chifukwa cha ntchito zawo zachikondi, kukhulupirika komanso kupirira.
Zinthu Zikuyenda ku Warwick
Onani zinthu zosangalatsa zimene zachitika pamalo amene akumanga likulu la Mboni za Yehova.
Dipatimenti Yoona za Mapulani ndi Zomangamanga Padziko Lonse
Dipatimenti yatsopanoyi iyenera kuonetsetsa kuti ntchito yomanga ikuyenda bwinobwino kumalo oposa 13,000.
Baibulo la Dziko Latsopano Ndi Lolimba Kwambiri
Baibulo la Dziko Latsopano lokonzedwanso limene linatuluka mu 2013 ndi lokongola komanso lolimba kwambiri.
Msonkhano Waukulu Kwambiri wa Mboni za Yehova
Anthu ambirimbiri kuposa kale anamvetsera msonkhano wapachaka wa Watch Tower Bible and Tract Society of Pennsylvania wa nambala 129.
Mwambo Wotsegulira Ofesi ya Nthambi ku Sri Lanka
Anthu m’madera osiyanasiyana anatha kuonera pulogalamuyi m’masikirini.
Lipoti la Milandu
A Mboni za Yehova akuyesetsa kuti akhale ndi ufulu wolambira.
Malipoti Apadera a Zochitika M’mayiko Osiyanasiyana
N’chifukwa chiyani tiatsikana tina tiwiri tinapereka ndalama zogulira foni kuti zithandize pa ntchito yomanga Nyumba ya Ufumu?
“Taona Zodabwitsa”
Kodi ndi zinthu ziti masiku ano zimene zikufanana ndi zodabwitsa zimene zinkachitika Yesu ali padzikoli?
Africa
Werengani zimene Mboni za Yehova zachita pophunzitsa anthu ku Angola, Congo (Kinshasa), Ghana, Nigeria, ndi South Africa mu 2014.
North ndi South America
Werengani ntchito yathu yophunzitsa Baibulo ku Argentina, Brazil, Haiti, Paraguay, ndi ku Suriname mu 2014.
Ku Asia ndi ku Middle East
Werengani ntchito ya Mboni za Yehova yophunzitsa anthu ku Indonesia, Mongolia, ku Philippines, ndi ku dziko lina la ku Asia mu 2014.
Europe
Werengani ntchito ya Mboni za Yehova yophunzitsa anthu ku Bulgaria, Finland, Germany, Romania, Russia, Spain ndi ku Sweden mu 2014.
Oceania
Werengani ntchito yathu yophunzitsa anthu ku Kiribati, Marshall Islands, Papua New Guinea ndi ku Vanuatu mu 2014.
Mfundo Zachidule Zokhudza Dominican Republic
Werengani nkhaniyi kuti mudziwe mfundo zachidule zokhudza dzikoli komanso anthu ake.
Ntchito Inayambika
Kodi amishonale oyambirira anayamba liti kuphunzitsa anthu Baibulo ku Dominican Republic?
“Tidzawapeza”
Pablo González anapeza anthu amene ankawafufuza patatha zaka 13.
Anamangidwa Ndipo Ntchito Yolalikira Inaletsedwa
Kodi n’chiyani chinathandiza anthu ena a Mboni za Yehova kuti apirire mavuto oopsa amene ankakumana nawo kundende?
Ntchito Yolalikira Inapitirirabe
Polemba maola ndi maulendo obwereza, ofalitsa ankangolemba zinthu monga kabichi ndi spinachi.
Ufulu Wosayembekezereka Kenako N’kuletsedwanso
Ntchito ya a Mboni za Yehova inaletsedwa kwa zaka 6 kenako mu 1956 anapatsidwa ufulu kwa miyezi 11 yokha.
Ubwenzi wa Trujillo ndi Tchalitchi cha Katolika
Akuluakulu a Katolika ankaikira kumbuyo ulamuliro wa Trujillo kwa nthawi yaitali koma anasintha maganizo n’kupepesa anthu a ku Dominican Republic.
Anazunzidwa Koopsa
A Mboni anaukiridwa koopsa koma sanabwerere m’mbuyo.
Kodi Mutu Ndi Ndani?
Ankagwiritsa ntchito makina opanga fotokope, chitini cha mafuta, saka ndi chinangwa pothandiza kuti abale azilandira magazini pa nthawi ya bani.
Tikanatha Kumangidwa Nthawi Iliyonse
Ngakhale kuti a Mboni za Yehova ku Domincan Republic analetsedwa kusonkhana, sanasiye koma ankasamala kwambiri kuti anthu asadziwe.
Sanasiye Kulalikira Ndipo Analandira Ufulu
Kwa zaka zambiri, ntchito ya Mboni za Yehova ku Dominican Republic inali yoletsedwa. Koma munthu amene ankaganiza kuti sangawathandize anachotsa baniyo.
“Ndinkamenya Nkhondo Ngati Mkango”
Luis Eduardo Montás, anayesa kawiri kuti aphe pulezidenti. Pamene ankayesa kachitatu, anapeza mwayi wophunzira Baibulo.
“Ufumu wa Mulungu Si Nkhambakamwa”
Efraín De La Cruz anatsekeredwa m’ndende 7 ndiponso kumenyedwa koopsa chifukwa cholalikira uthenga wabwino. N’chiyani chinamuthandiza kuti azilalikira mwakhama kwa zaka zoposa 60?
“Sindidzasiya Kukhala wa Mboni za Yehova”
Wansembe anauza Mary Glass kuti apenga akawerenga Baibulo. Koma analiwerengabe ndipo anazindikira chifukwa chake wansembe uja sankafuna kuti aliwerenge.
Ufulu Wolalikira
Trujillo ataphedwa, amishonale ambiri anafika ndipo pang’ono ndi pang’ono anthu anasiya kudana ndi Mboni za Yehova.
A Mboni za Yehova Akhazikika
Ntchito yolalikira inkayenda bwino ngakhale panali mavuto azandale. Kodi n’chiyani chinasonyeza kuti a Mboni za Yehova akhazikika ku Dominican Republic?
Panafunika Olalikira Ufumu Ambiri
Nkhani yokhudza Mboni za Yehova ku Dominican Republic singakhale yosangalatsa ngati sitingafotokoze za anthu amene anamvera pempho loti adzalalikire m’dzikoli.
A Mboni za Yehova Amathandizana
Chimphepo chitawononga ku Dominican Republic mu 1998, a Mboni za Yehova anathandizana kwambiri ndipo izi zinalemekeza Yehova Mulungu.
Panafunika Kumanga Malo Ena Olambirira
Kodi a Mboni za Yehova anatani ataona kuti malo ochitira misonkhano akuchepa ndipo pakufunika abale oyenerera kuti azitsogolera?
Gawo la Chikiliyo cha ku Haiti
A Mboni za Yehova akulalikira uthenga wabwino kwa anthu olankhula Chikiliyo cha ku Haiti. Panopa kuli mipingo yambiri ndipo anthu ambiri akuphunzira chilankhulochi.
Ku Haiti Kunachitika Chivomezi
Ku Haiti kutachitika chivomezi mu 2010, ofesi ya nthambi ya Mboni za Yehova ku Dominican Republic inapereka chithandizo chambiri. Abale ambiri anapitanso kukathandiza.
Ofalitsa Akuwonjezereka
Ntchito yolalikira ku Dominican Republic inayambika mu 1945. Abale akungoyembekezera kuti zinthu zikhala bwanji mtsogolo.
Yehova Watsegula Mitima ya Anthu Ambiri
Nthawi imene Leonardo Amor anali mumzinda wa La Vega, palibe amene ankafuna kuphunzira Baibulo. Koma kenako mitima ya anthu ambiri inadzasintha.
Anthu 22 Anasiya Tchalitchi Chawo
Anthu ankanena kuti zimene a Mboni za Yehova ankaphunzitsa zinali za jabulosi komanso zosokoneza. Koma a Mboniwo ankagwiritsa ntchito Baibulo poyankha mafunso mofika pa mtima.
Sankakhulupirira Zoti Kuli Mulungu Kenako Anayamba Kumutumikira
Juan Crispín sankakhulupirira zoti kuli Mulungu ndipo ankaona kuti kusintha maboma andale n’kumene kungathetse mavuto m’dzikoli. Kodi n’chiyani chomwe chinamusintha maganizo kuti ayambe kutumikira Mulungu?
Munthu Woyamba wa Chinenero Chamanja Kuphunzira Baibulo
José Pérez anali munthu wa Chinenero Chamanja woyamba kukhala wa Mboni ku Dominican Republic. Kodi ndi nthawi iti imene anayamba kumvetsa bwino mfundo za m’Baibulo?
Ndinazindikira Cholinga cha Moyo
José Estévez ndiponso banja lake anazindikira cholinga cha moyo. Kodi atsimikizira bwanji kuti Yehova amakwaniritsadi mawu ake?
Ndinkafuna Kusiya Kutumikira Mulungu
Ngakhale kuti Martín Paredes ankaphunzira za unsembe anakhumudwa ndipo ankafuna kusiya kutumikira Mulungu. Kodi buku limene anabwereka linamuthandiza bwanji?
Zaka 100 Zapitazo—1915
Kodi a Mboni za Yehova anatani atakumana ndi mayesero chaka cha 1914 chitadutsa?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
35 Yehova analankhula ndi Mose m’chipululu cha Mowabu ku Yeriko, pafupi ndi mtsinje wa Yorodano,+ kuti:
2 “Lamula ana a Isiraeli kuti pacholowa chawo cha malo, akapatseko Alevi mizinda+ yokhalamo. Akaperekenso kwa Aleviwo malo onse odyetserako ziweto ozungulira mizindayo.+
3 Aleviwo azikakhala m’mizindayo, ndipo malo odyetserako ziwetowo akakhala a ziweto zawo, katundu wawo ndi nyama zawo zonse.
4 Malo odyetserako ziweto a mizinda imene mukapatse Aleviwo, akakhale mikono 1,000 kuchokera pampanda wa mzindawo kuzungulira mzinda wonse.
5 Mukayeze kunja kwa mzinda, mikono 2,000 kumbali yakum’mawa, mikono 2,000 kumbali yakum’mwera, mikono 2,000 kumbali yakumadzulo, ndi mikono 2,000 kumbali yakumpoto, kuzungulira mzinda. Amenewa akakhale malo odyetserako ziweto kwa anthu a m’mizindayo.
6 “Mukapatse Alevi mizinda 6 yoti munthu amene wapha mnzake azikathawirako.+ Kuwonjezera pa mizindayi, mukapatse Aleviwo mizinda ina 42.
7 Mizinda yonse imene mukapatse Alevi ikakwane 48. Mizindayi mukawapatse limodzi ndi malo ake odyetserako ziweto.+
8 Mizinda imene mukawapatseyo ikachokere kwa ana a Isiraeli.+ Fuko limene likakhale ndi mizinda yambiri mukatengeko yambiri, ndipo fuko limene likakhale ndi mizinda yochepa mukatengeko yochepa.+ Fuko lililonse likapereke ina ya mizinda yake kwa Alevi malinga ndi cholowa chawo chimene akalandire.”
9 Yehova anapitiriza kulankhula ndi Mose, kuti:
10 “Lankhula ndi ana a Isiraeli, uwauze kuti, ‘Muwoloka Yorodano kupita kudziko la Kanani.+
11 Mukasankhe mizinda yoyenerera kwa inu, kuti ikakhale mizinda yanu yothawirako. Munthu amene wapha mnzake mwangozi azikathawira kumeneko.+
12 Mizindayo ikakhale kothawirako munthu wopha mnzake amene akuthawa wobwezera magazi,+ kuti amene wapha mnzakeyo asaphedwe kufikira ataima pamaso pa oweruza kuti aweruzidwe.+
13 Ndipo mizinda imene mukaperekeyo, mizinda yothawirako 6 imeneyo, izikagwira ntchito imeneyi.
14 Mupereke mizinda itatu tsidya lino la Yorodano,+ ndiponso mukapereke mizinda itatu tsidya linalo, m’dziko la Kanani.+ Imeneyi ikakhala mizinda yothawirako.
15 Kwa ana a Isiraeli, kwa mlendo,+ ndi kwa munthu amene wakhaliratu pakati pawo, mizinda 6 imeneyi ikakhala kothawirako aliyense amene wapha munthu mwangozi.+
16 “‘Ngati munthu wamenya mnzake ndi chitsulo, mnzakeyo n’kufa, ameneyo ndi wakupha munthu.+ Ndipo wakupha munthuyo ayenera kuphedwa ndithu.+
17 Ngati walasa mnzake ndi mwala umene ungamuphe, mnzakeyo n’kufadi, ameneyo ndi wakupha munthu. Ndipo wakupha munthuyo aphedwe ndithu.
18 Ngati wamenya mnzake ndi mtengo umene ungamuphe, mnzakeyo n’kufadi, ameneyo ndi wakupha munthu. Ndipo wakupha munthuyo aphedwe ndithu.
19 “‘Wobwezera magazi+ ndi amene ayenera kupha wakupha munthuyo. Akadzangom’peza, wobwezera magaziyo adzamuphe.
20 Ndipo ngati chifukwa chodana naye anamukankha,+ kapena ngati anamulasa ndi chinthu atamubisalira,+ mnzakeyo n’kufa,
21 kapena ngati wam’menya ndi dzanja lake chifukwa chodana naye n’kumupha, wopha mnzakeyo aphedwe ndithu. Iye ndi wakupha munthu. Wobwezera magazi aphe wakupha munthuyo akangom’peza.+
22 “‘Koma ngati wamukankha mwangozi, osati chifukwa cha chidani, kapena ngati wam’ponyera chinachake mwangozi, osati mochita kum’bisalira,+
23 kapena ngati mosaona wamulasa ndi mwala umene ungamuphe, kapena kumugwetsera mwalawo, mnzakeyo n’kufa, koma sanali naye chidani chilichonse, kapena cholinga chofuna kumuvulaza,
24 oweruza aweruze pakati pa wopha mnzakeyo ndi woyenera kubwezera magaziyo, malinga ndi malamulo amenewa.+
25 Oweruzawo+ alanditse wakupha munthuyo m’manja mwa wobwezera magazi, ndipo am’bwezere kumzinda wothawirako kumene anathawira. Iye ayenera kukhala mumzindamo mpaka mkulu wa ansembe amene anadzozedwa ndi mafuta opatulika+ adzamwalire.
26 “‘Koma wopha munthuyo akatuluka kunja kwa malire a mzinda wothawirako kumene anathawira,
27 wobwezera magazi+ n’kumupeza kunja kwa malire a mzinda wothawirako, n’kumupha, wobwezera magaziyo alibe mlandu wa magazi.
28 Wakupha munthuyo ayenera kukhala mumzinda wothawirako kufikira mkulu wa ansembe atamwalira.+ Pambuyo pa imfa ya mkulu wa ansembe, wakupha munthuyo ayenera kubwerera kumalo a cholowa chake.
29 Amenewa akhale malamulo anu oweruzira milandu m’mibadwo yanu yonse kulikonse kumene mukakhale.
30 “‘Aliyense wopezeka kuti wapha munthu,+ atatsimikiziridwa ndi mboni,+ aphedwe. Koma umboni wa munthu mmodzi si wokwanira kuti munthu aphedwe.
31 Ndipo musalandire dipo lowombolera moyo wa munthu wakupha mnzake, chifukwa ndi woyenera kuphedwa.+ Aphedwe ndithu ameneyo.+
32 Komanso musalandire dipo loperekedwa ndi cholinga chofuna kuwombola munthu amene anathawira kumzinda wothawirako kuti abwerere kwawo mkulu wa ansembe asanamwalire.
33 “‘Musadetse dziko+ limene mukukhalamo, chifukwa magazi ndiwo amadetsa dziko. Ndipo dziko lodetsedwa ndi magazi silingayeretsedwe mwa njira ina, koma ndi magazi a munthu amene anakhetsa magaziyo.+
34 Musaipitse dziko limene mukukhalamo, limene inenso ndikukhalamo, pakuti ine Yehova ndikukhala pakati pa ana a Isiraeli.’”+
Patsani ena
Patsani ena
Numeri 35
Baibulo la Dziko Latsopano la Malemba Opatulika
https://www.jw.org/finder?docid=1011452&Book=4&Chapter=35&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D35%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZOTI ANA ACHITE POPHUNZIRA
Zoti Muchite Pophunzira
Mibadwo ya Banja la Loti
Koperani nkhaniyi, kuti muphunzire zokhudza mibadwo ya banja la Loti, yemwe anali m’bale wake wa Abulahamu.
Zinanso
Imbani Nyimbo Yothandiza Kukhala Olimba Mtima
Phunzirani nyimbo imene imatithandiza kukhala olimba mtima ndipo kenako muimbe limodzi ndi banja lanu.
Kodi Mungalimbikitse Ndani?
Zochitazi zingathandize ana a pakati pa zaka 8 ndi 12 kuti adziwe zimene angachite kuti alimbikitse munthu.
Mzimu Woyera Umatulutsa Makhalidwe Abwino
Zochitazi zingathandize ana azaka za pakati pa 8 ndi 12 kuti aphunzire makhalidwe amene mzimu woyera umatulutsa.


text:
N’chifukwa Chiyani Mtendere Ndi Wosowa M’dzikoli?
Yankho la m’Baibulo
Ngakhale kuti anthu akhala akuyesetsa kuti abweretse mtendere padziko lapansili, iwo alephera. Ngakhale m’tsogolo muno, anthu sadzakwanitsa kubweretsa mtendere. Izi zili choncho pa zifukwa zotsatirazi:
“
Munthu amene akuyenda alibe ulamuliro wowongolera mapazi ake.” (Yeremiya 10:23) Anthu sanalengedwe m’njira yoti angathe kudzilamulira okha, choncho sangathe kubweretsa mtendere weniweni padzikoli.
“
Musamakhulupirire anthu olemekezeka, kapena mwana wa munthu wina aliyense wochokera kufumbi amene alibe chipulumutso. Mzimu wake umachoka, ndipo iye amabwerera kunthaka. Pa tsiku limenelo zonse zimene anali kuganiza zimatheratu.” (Salimo 146:3, 4) Atsogoleri a mayiko, ngakhale amene amafunitsitsadi kukonza zinthu, sangathe kuchotseratu zinthu zomwe zimayambitsa nkhondo.
“
Koma dziwa kuti, masiku otsiriza adzakhala nthawi yapadera komanso yovuta. Pakuti anthu adzakhala . . . oopsa, osakonda zabwino, achiwembu, osamva za ena, odzitukumula ndiponso onyada.” (2 Timoteyo 3:1-4) Ifeyo tikukhala ‘
m’masiku otsiriza’ a dziko loipali ndipo anthu ambiri ali ndi makhalidwe oipa zedi. Zimenezi zikuchititsa kuti mtendere ukhale wovuta kuupeza.
“
Tsoka dziko lapansi ndi nyanja, chifukwa Mdyerekezi watsikira kwa inu, ndipo ali ndi mkwiyo waukulu podziwa kuti wangotsala ndi kanthawi kochepa.” (Chivumbulutso 12:12) Mdyerekezi, yemwe ndi mdani wa Mulungu, anaponyedwa kudzikoli ndipo akuchititsa anthu kuti azitengera mtima wake woipa. Ndipo pa nthawi yonse imene iye akhalebe “
wolamulira wa dzikoli,” sizingatheke kuti anthu azikhala mwamtendere.—Yohane 12:31.
“
[Ufumu wa Mulungu] udzaphwanya ndi kuthetsa maufumu ena onsewo [otsutsana ndi Mulungu], ndipo udzakhalapo mpaka kalekale.” (Danieli 2:44) Choncho, ndi Ufumu wa Mulungu wokha umene udzabweretse mtendere weniweni womwe anthu akuulakalaka, osati boma linalake la anthu.—Salimo 145:16.


text:
Acholokera
'Acholokera' se parece a 'achololera', ¿Con acholokera querías decir achololera?
Acholokera tiene 10 letras
Definición de achololera aquí
Resultados de búsqueda:
Resultados de imágenes:
Youtube: acholokera
Nube de palabras :
- achololera zchololera schololera wchololera qchololera axhololera avhololera afhololera adhololera acgololera acbololera acnololera acjololera acuololera acyololera achilolera achklolera achllolera achplolera ach0lolera ach9lolera achokolera achopolera achooolera acholilera acholklera acholllera acholplera achol0lera achol9lera acholokera acholopera acholooera achololwra achololsra achololdra achololrra acholol4ra acholol3ra achololeea achololeda achololefa achololeta acholole5a acholole4a achololerz achololers achololerw achololerq


text:
Kodi Mulungu Ndi Mphamvu Yosaoneka?
Yankho la m’Baibulo
Mulungu amasonyeza mphamvu zake zopanda malire m’chilengedwe chonse. Ponena za nyenyezi mabiliyoni osawerengeka zimene analenga, Baibulo limati: “
Kwezani maso anu kumwamba muone. Kodi ndani amene analenga zinthu zimenezo? Ndi [Mulungu] amene akutsogolera gulu lonse la nyenyezizo malinga ndi chiwerengero chake, ndipo amaziitana potchula iliyonse dzina lake. Chifukwa cha kuchuluka kwa mphamvu zake zoopsa, ndiponso chifukwa chakuti ali ndi mphamvu zambiri zochitira zinthu, palibe imene imasowa.”—Yesaya 40:25, 26.
Koma Mulungu alinso ndi makhalidwe ena kuwonjezera pa mphamvu. Baibulo limasonyeza kuti iye amatha kukonda kapena kudana ndi zinthu zinazake. (Salimo 11:5; Yohane 3:16) Baibulo limasonyezanso kuti Mulungu amakhudzidwa ndi zimene anthu amachita.—Salimo 78:40, 41.
Onaninso
Kodi Mulungu Ndani?
Kodi Mulungu ali ndi dzina, nanga amasamala za ife?
Kodi ‘Mungayandikiredi Kwa Mulungu’?
Yehova Mulungu, yemwe analenga kumwamba ndi dziko lapansi akutiitana kuti timuyandikire ndipo watipatsa lonjezo.


text:
Kodi Analemba Baibulo Ndi Ndani?
Ngati Baibulo linalembedwa ndi anthu, n’chifukwa chiyani limatchulidwa kuti ndi “mawu a Mulungu?” (1 Atesalonika 2:13) Kodi Mulungu anauza bwanji anthu zoyenera kulemba m’Baibulo?
Onaninso
Kodi Pali Munthu Amene Angadziwe Amene Analembadi Baibulo?
Anthu amene analemba Baibulo amati anauziridwa ndi Mulungu. Kodi tiyenera kukhulupirira zimene anthuwo analemba?
Kodi Nkhani Zimene Zili M’Baibulo Ndi Nzeru za Anthu?
Taonani mfundo yochititsa chidwi iyi imene ili m’Baibulo.
Kodi Mfundo za M’Baibulo N’zothandizabe Masiku Ano?
Pamene Hilton ankachoka panyumba, makolo ake ankaganiza kuti sangasinthe. Koma mmene ankabwera patatha zaka 12 anali atasintha kwambiri moti makolo ake sanamuzindikire. N’chiyani chinamuthandiza kuti asinthe?
Baibulo Ndi Buku Lochokera Kwa Mulungu
Kodi Baibulo lingakuthandizeni bwanji kupirira mavuto anu? N’chifukwa chiyani muyenera kukhulupirira maulosi a m’Baibulo?


text:
Kodi Zipembedzo Mungazikhulupirire pa Nkhani ya Ndalama?
Estelle * ankakonda kupita kutchalitchi ndi ana ake okwana 7. Iye ananena kuti: “Ndinauza abusa kuti ndikufuna kuphunzira Baibulo.” Koma abusawo sanamuthandize. Kenako Estelle anasiya kupita kutchalitchi. Iye anapitiriza kunena kuti: “Akuluakulu a kutchalitchiko anandilembera kalata yondiuza kuti ngati sindikufuna kupita kutchalitchiko ndizingotumiza ndalama basi. Ndinadzifunsa kuti, ‘Kodi anthu amenewa akufuna kundithandiza kapena akungofuna ndalama zanga?’”
Angelina, yemwe ankakonda kwambiri kupita kutchalitchi, ananena kuti: “Kutchalitchi kwathu ankayendetsa basiketi ya zopereka katatu pa nthawi yonse ya mapempheroyo. Ndipo ankafuna kuti aliyense aziponyamo nthawi iliyonse basiketiyo ikamayendetsedwa. Nthawi zonse ankangofuna tizipereka ndalama. Mumtima ndinadziuza kuti, ‘Anthu amenewa alibe mzimu wa Mulungu ndithu.’”
Kodi zipembedzo za m’dera lanu zimakakamiza anthu mochita kuonetsera kapena mwakabisira kuti azipereka ndalama? Kodi mukuganiza kuti zimenezi n’zogwirizana ndi zimene Baibulo limaphunzitsa?
KODI BAIBULO LIMATI CHIYANI PA NKHANI YA NDALAMA?
Yesu, yemwe anayambitsa Chikhristu, ananena kuti: “Munalandira kwaulere, patsani kwaulere.” (Mateyu 10:8) Zimenezi zikutanthauza kuti uthenga wa m’Baibulo si wogulitsa ndipo aliyense ayenera kuupeza kwaulere.
Kodi Akhristu akale ankapeza bwanji ndalama zoyendetsera mpingo?
Aliyense ankapereka “mogwirizana ndi mmene watsimikizira mumtima mwake, osati monyinyirika kapena mokakamizika, chifukwa Mulungu amakonda munthu wopereka mokondwera.” (2 Akorinto 9:7) Mtumwi Paulo anati: “Mwa kugwira ntchito usiku ndi usana kuti aliyense wa inu asatilipirire kanthu kalikonse pofuna kutithandiza, tinalalikira uthenga wabwino.” (1 Atesalonika 2:9) Paulo ankasoka mahema kuti azipeza ndalama zomuthandiza pa utumiki wake.—Machitidwe 18:2, 3.
KODI A MBONI ZA YEHOVA AMATANI PA NKHANI IMENEYI?
A Mboni za Yehova amachitira misonkhano yawo m’nyumba za Ufumu. Kodi ndalama zomangira nyumba zimenezi amazitenga kuti? Samayendetsa mbale ya zopereka kapena kuyenda ulendo wa ndawala n’cholinga chofuna kupeza ndalama. M’malo mwake, aliyense amene amayamikira mapulogalamu auzimu amene amachitika kumeneko, amaponya ndalama m’kabokosi kamene kamakhala m’nyumba za Ufumu. Amachita zimenezi mosadzionetsera.
Kodi chipembedzo chiyenera kupeza bwanji ndalama zoyendetsera mpingo?
Pamafunika ndalama zambiri kuti magazini mukuwerengayi isindikizidwe komanso kuti itumizidwe malo osiyanasiyana. Koma simudzaona tikuitsatsa kapena kuchonderera anthu kuti atipatse ndalama. Cholinga chathu chachikulu ndi kuphunzitsa anthu zoona zimene Baibulo limaphunzitsa.
Kodi mukuganiza kuti njira imeneyi yopezera ndalama ikugwirizana ndi zimene Yesu anaphunzitsa komanso zimene Akhristu oyambirira ankachita?
^ ndime 2 Mayina ena asinthidwa m’nkhaniyi ndi m’nkhani zotsatirazi.


text:
MUTU 101
Yesu Anakadya Chakudya ku Nyumba kwa Simoni ku Betaniya
MATEYU 26:6-13 MALIKO 14:3-9 YOHANE 11:55–12:11
YESU ANAPITANSO KU BETANIYA KUFUPI NDI KU YERUSALEMU
MARIYA ANATHIRA YESU MAFUTA ONUNKHIRA
Yesu atachoka ku Yeriko analowera ku Betaniya. Ulendo wochoka ku Yeriko kupita ku Betaniya unali wa makilomita 20 ndipo unali wovuta kwambiri chifukwa ankakwera zitunda. Lazaro ndi azichemwali ake awiri ankakhala m’mudzi wa Betaniya, womwe unali pamtunda wa makilomita pafupifupi atatu kuchokera ku Yerusalemu. Mudziwu unali chakum’mawa m’mphepete mwa phiri la Maolivi.
Ayuda ambiri anafika mofulumira ku Yerusalemu kuti akakhale nawo pa mwambo wa Pasika. Iwo anafika mofulumira “kuti akachite mwambo wa kudziyeretsa.” Ayudawo ankadziyeretsa ngati akhudza mtembo wa munthu kapena ngati achita chinachake chomwe chikanawachititsa kukhala odetsedwa. (Yohane 11:55; Numeri 9:6-10) Ena mwa anthu amene anafika mofulumirawa anasonkhana kukachisi. Anthuwa ankakambirana ngati Yesu abwere ku mwambo wa Pasika.—Yohane 11:56.
Anthu ambiri ankasiyana maganizo pa nkhani ya Yesu. Atsogoleri ena achipembedzo ankafuna kugwira Yesu kuti amuphe moti anauza anthu kuti aliyense amene angadziwe kumene Yesu ali, akawauze kuti “iwo akamugwire.” (Yohane 11:57) Atsogoleriwa ankafunanso kupha Yesu ataukitsa Lazaro. (Yohane 11:49-53) Chifukwa cha zimenezi anthu ena ankakayikira zoti Yesu abwera ku mwambowo.
Yesu anafika ku Betaniya Lachisanu, “kutangotsala masiku 6 kuti Pasika ayambike.” (Yohane 12:1) Popeza kuti tsiku linkayamba dzuwa likalowa ndiye kuti Yesu anafika ku Yerusalemu tsiku la Sabata la pa Nisani 8 lisanayambe. Yesu sakanachoka ku Yeriko pa tsiku la Sabata (kutanthauza kuti sakanachoka ku Yeriko Lachisanu madzulo n’kukafika ku Yerusalemu Loweruka madzulo) chifukwa chilamulo cha Ayuda sichinkalola munthu kuyenda pa tsiku la Sabata. N’kutheka kuti Yesu atafika ku Betaniya anapita ku nyumba kwa Lazaro ngati mmene ankachitira m’mbuyomo.
Simoni, yemwe ankakhalanso ku Betaniya, anaitana Yesu ndi ophunzira ake komanso Lazaro kuti akadye nawo chakudya Loweruka madzulo. Simoni ankadziwikanso kuti “wakhate” mwina chifukwa chakuti poyamba ankadwala khate ndipo Yesu anamuchiritsa. Chifukwa chakuti Marita ankakonda kugwira ntchito zapakhomo, anayamba kusamalira alendowo. Koma Mariya ankamvetsera zimene Yesu ankaphunzitsa ndipo pa nthawiyi anachita zinthu zina zimene zinayambitsa mkangano.
Mariya anatsegula botolo la alabasitala lomwe munali “mafuta onunkhira. Mafutawa anali nado weniweni” ndipo anali “okwana magalamu 327.” (Yohane 12:3) Mafuta amenewa anali odula kwambiri moti ankagulitsidwa pa mtengo wa madinari 300. Ndalama zimenezi zinali zokwana malipiro a chaka chonse. Mariya anathira mafutawa pamutu komanso m’mapazi a Yesu ndipo ankapukuta mapaziwo ndi tsitsi lake. Kafungo konunkhira ka mafutawo kanadzaza m’nyumba yonseyo.
Ophunzira a Yesu anakwiya kwambiri ndipo anafunsa kuti: “N’chifukwa chiyani akuwononga chonchi mafuta onunkhirawa?” (Maliko 14:4) Yudasi Isikariyoti sanagwirizane ndi zimene Mariya anachita chifukwa ananena kuti: “N’chifukwa chiyani mafuta onunkhirawa sanagulitsidwe madinari 300 ndi kupereka ndalamazo kwa anthu osauka?” (Yohane 12:5) Sikuti Yudasi ananena zimenezi chifukwa chakuti ankaganiziradi anthu osauka. Yudasi ankasunga bokosi la ndalama zimene ophunzira ankazigwiritsa ntchito ndipo ankaba ndalama za m’bokosilo.
Yesu anaikira kumbuyo Mariya ponena kuti: “N’chifukwa chiyani mukumuvutitsa mayiyu? Iyetu wandichitira zinthu zabwino. Osaukawo muli nawo nthawi zonse, koma ine simudzakhala nane nthawi zonse. Pakuti pamene mayiyu wathira mafuta onunkhirawa pathupi langa chonchi, wachita zimenezi kukonzekera kuikidwa kwanga m’manda. Ndithu ndikukuuzani, Kulikonse kumene uthenga wabwinowu udzalalikidwe m’dziko lonse, anthu azidzanena zimene mayiyu wachita kuti azidzam’kumbukira.”—Mateyu 26:10-13.
Yesu anali atakhala ku Betaniya kwa pafupifupi masiku awiri ndipo anthu ambiri anadziwa zoti ali kumeneko. Ayuda ambiri ankapita kunyumba kwa Simoni kuti akaone Yesu komanso kuti akaone Lazaro “amene [Yesu] anamuukitsa kwa akufa.” (Yohane 12:9) Ndiyeno ansembe aakulu anakambirana zoti aphe Yesu komanso Lazaro. Atsogoleri achipembedzowa ankaona kuti anthu ambiri ankakhulupirira Yesu chifukwa chakuti Lazaro anali ataukitsidwa. Kunena zoona, atsogoleri achipembedzo amenewa anali oipa mtima kwambiri.


text:
Kuyankha Mafunso a M’Baibulo
Kodi Mdyerekezi anachokera kuti?
Mulungu sanalenge Mdyerekezi, koma analenga mngelo wabwinobwino yemwe kenako anachita zinthu zomwe zinachititsa kuti akhale Mdyerekezi kapena kuti Satana. Yesu anasonyeza kuti poyamba Mdyerekezi anali mngelo wolungama ndipo anali mmodzi mwa ana a Mulungu.—Werengani Yohane 8:44.
Kodi zinatheka bwanji kuti mngelo wabwinobwino akhale Mdyerekezi?
Mngelo amene anakhala Mdyerekezi anapandukira Mulungu ndipo anachititsanso anthu oyambirira kupandukira Mulungu. Choncho iye anadzichititsa kukhala Satana kutanthauza “Wotsutsa.”—Werengani Genesis 3:1-5; Chivumbulutso 12:9.
Mofanana ndi anthu komanso angelo onse, mngelo amene anakhala Mdyerekezi anali ndi ufulu wosankha kuchita zabwino kapena zoipa, koma iye anayamba kufuna kuti azilambiridwa. Iye ankafuna kwambiri kuti azilambiridwa kuposa kukondweretsa Mulungu.—Werengani Mateyu 4:8, 9; Yakobo 1:13, 14.
Kodi Mdyerekezi akupitirizabe kusocheretsa anthu pogwiritsa ntchito njira ziti? Kodi tiyenera kumuopa? Mungapeze mayankho a mafunso amenewa m’Baibulo.
Mayankho a mafunso ena a m’Baibulo mungawapeze pa Webusaiti yathu
Onaninso
Mmene Zochita za Angelo Komanso Ziwanda Zimakhudzira Moyo Wathu
Baibulo limanena za angelo ndi ziwanda. Koma kodi n’zoona kuti kuli angelo komanso ziwanda? Kodi zochita zawo zingakhudze moyo wanu?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
10 Tsoka kwa amene akukhazikitsa malamulo oipa,+ ndi kwa amene amangokhalira kulemba malamulo obweretsa mavuto kwa anthu.
2 Iwo amachita zimenezi n’cholinga choti asamvetsere mlandu wa anthu onyozeka ndiponso kuti anthu anga osautsika awalande chilungamo.+ Amateronso kuti atenge akazi amasiye ngati katundu wolanda ndiponso kuti atenge ana amasiye.+
3 Kodi anthu inu mudzatani pa tsiku limene adzatembenukire kwa inu+ ndi kukubweretserani chiwonongeko chochokera kutali?+ Mudzathawira kwa ndani kuti akuthandizeni+ ndipo ulemerero wanu mudzausiya kuti?+
4 Palibe chimene mudzachite, koma mudzagwada pakati pa akaidi ndiponso muzidzagwa pakati pa anthu amene aphedwa.+ Chifukwa cha zonsezi, mkwiyo wake sunabwerere, ndipo dzanja lake lidakali lotambasula.+
5 “Eya! Msuri+ ndiye ndodo ya mkwiyo wanga+ komanso chikwapu chosonyezera ukali wanga chimene chili m’dzanja lake.
6 Ndidzamutumiza kuti akalimbane ndi mtundu wopanduka,+ ndipo ndidzamulamula kuti akalimbane ndi anthu amene andikwiyitsa. Ndidzamuuza+ kuti akalande zinthu zambiri, akatenge katundu wambiri, ndiponso akapondeponde anthuwo ngati matope a mumsewu.+
7 Ngakhale iye atakhala kuti si wotero, adzafunabe kuchita zimenezi. Ngakhale mtima wake utakhala kuti si wotero, adzakonza zoti achite zimenezi, chifukwa chakuti mumtima mwake amaganiza zowononga+ ndiponso zoti awonongeretu mitundu yambiri.+
8 Pakuti iye adzanena kuti, ‘Kodi akalonga anga si mafumunso?+
9 Kodi Kalino+ sali ngati Karikemisi?+ Kodi Hamati+ sali ngati Aripadi?+ Kodi Samariya+ sali ngati Damasiko?+
10 Nthawi iliyonse imene dzanja langa lafikira maufumu olambira milungu yopanda phindu, omwe zifaniziro zawo zogoba n’zambiri kuposa zimene zili ku Yerusalemu ndi ku Samariya,+
11 kodi sizidzachitika kuti monga momwe ndidzachitire kwa Samariya ndi kwa milungu yake yopanda phindu,+ ndi mmenenso ndidzachitire kwa Yerusalemu ndi kwa mafano ake?’+
12 “Yehova akadzatsiriza ntchito yake yonse m’phiri la Ziyoni ndi mu Yerusalemu, ndidzalanga mfumu ya Asuri chifukwa cha zipatso za mwano wa mumtima mwake ndiponso chifukwa cha kudzikuza kwa maso ake onyada.+
13 Pakuti iye wanena kuti, ‘Ndi mphamvu za dzanja langa ndiponso ndi nzeru zanga, ndidzachitapo kanthu+ chifukwa ndine wodziwa zinthu. Ndidzachotsa malire a mitundu ya anthu,+ ndipo zinthu zimene anasunga ndidzazilanda.+ Monga munthu wamphamvu, ndidzagwetsa anthu okhala mmenemo.+
14 Dzanja langa+ lidzafikira chuma+ cha mitundu ya anthu ngati likupisa m’chisa. Ngati mmene munthu amatengera mazira amene asiyidwa, ine ndidzatenga dziko lonse lapansi. Sipadzakhala aliyense wokupiza mapiko ake kapena wotsegula pakamwa pake, kapenanso wolira ngati mbalame.’”
15 Kodi nkhwangwa ingadzikuze kuposa munthu amene akuigwiritsa ntchito? Kapena kodi chochekera matabwa chingadzikweze kuposa munthu amene akuchigwiritsa ntchito? Kodi chikwapu chinganyamule munthu amene wachinyamula m’mwamba, ndiponso kodi ndodo inganyamule m’mwamba munthu amene si mtengo?+
16 Chotero Ambuye woona, Yehova wa makamu azidzatumizira anthu ake onenepa nthenda yowondetsa,+ ndipo pansi pa ulemerero wake pazidzangoyaka, ngati kuyaka kwa moto.+
17 Kuwala kwa Isiraeli+ kudzasanduka moto+ ndipo Woyera wake adzasanduka lawi la moto.+ Iye adzayaka n’kunyeketsa udzu wake ndi zitsamba zake zaminga+ pa tsiku limodzi.
18 Mulungu adzathetseratu ulemerero wa nkhalango yake ndi wa munda wake wa zipatso,+ ndipo zidzakhala ngati munthu wodwala amene akuonda.+
19 Mitengo yotsala ya m’nkhalango mwake idzakhala yochepa kwambiri, moti kamnyamata kadzatha kulemba chiwerengero chake.+
20 M’tsiku limenelo, otsala a Isiraeli+ ndi opulumuka a nyumba ya Yakobo sadzadaliranso yemwe akuwamenya,+ koma ndi mtima wonse adzadalira Yehova, Woyera wa Isiraeli.+
21 Otsala ochepa adzabwerera. Otsala a Yakobo adzabwerera kwa Mulungu Wamphamvu.+
22 Pakuti iwe Isiraeli, ngakhale anthu ako atakhala ngati mchenga wa kunyanja,+ otsala ochepa okha pakati pawo ndi amene adzabwerere.+ Chiwonongeko+ chimene Mulungu wakonzera anthu awa chidzabwera mwachilungamo ngati madzi osefukira,+
23 chifukwa chakuti Yehova wa makamu, Ambuye Wamkulu Koposa, adzabweretsa chiwonongeko+ ndi chiweruzo chokhwima pakatikati pa dziko lonselo.+
24 Chotero Yehova wa makamu, Ambuye Wamkulu Koposa,+ wanena kuti: “Anthu anga amene mukukhala m’Ziyoni,+ musachite mantha chifukwa cha Msuri amene anali kukukwapulani ndi chikwapu+ ndiponso kukumenyani ndi ndodo, ngati mmene Iguputo anali kuchitira.+
25 Pakuti pakangodutsa kanthawi kochepa, kudzudzulako+ kudzatha ndipo mkwiyo wanga udzawayakira, moti adzatha.+
26 Yehova wa makamu adzam’kwapula ndi chikwapu+ ngati mmene anagonjetsera Midiyani pathanthwe la Orebi.+ Ndodo yake idzakhala panyanja+ ndipo adzaikweza m’mwamba ngati mmene anachitira ndi Iguputo.+
27 “M’tsiku limenelo, katundu wake adzachoka paphewa panu,+ ndipo goli lake lidzachoka m’khosi mwanu.+ Golilo lidzathyoledwa+ chifukwa cha mafuta.”
28 Iye waukira Ayati.+ Wadutsa ku Migironi. Waika katundu wake ku Mikimasi.+
29 Wadutsa powolokera mtsinje. Usiku agona ku Geba.+ Rama+ wanjenjemera ndipo Gibeya,+ kwawo kwa Sauli, wathawa.
30 Iwe mwana wamkazi wa Galimu,+ fuula kwambiri. Khala tcheru, iwe Laisa. Iwenso Anatoti wosautsika, khala tcheru!+
31 Madimena wathawa. Anthu okhala ku Gebimu abisala.
32 Kukadali masana, iye aima ku Nobu.+ Ndi dzanja lake, iye akuopseza phiri la mwana wamkazi wa Ziyoni, phiri limene pali Yerusalemu.+
33 Taonani! Ambuye woona, Yehova wa makamu, akuthyola nthambi ndipo zikugwa ndi chimkokomo.+ Nthambi zitalizitali zikudulidwa, ndipo zam’mwamba zatsitsidwa.+
34 Iye wadula ndi nkhwangwa zitsamba zowirira za m’nkhalango, ndipo wamphamvu adzagwetsa mitengo ya ku Lebanoni.+
Patsani ena
Patsani ena
Yesaya 10
Baibulo la Dziko Latsopano la Malemba Opatulika
https://www.jw.org/finder?docid=1011452&Book=23&Chapter=10&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D10%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Malaŵi
Dziko la Malaŵi lomwe kale linkatchulidwa kuti Nyasaland, ndi dziko la demokilase lomwe lili ndi anthu ambiri ndipo lili cha ku m’mwera kwa Africa. Dzikoli linayandikana ndi Zambia cha ku madzulo, Tanzania cha ku mpoto ndi Mozambique kuzungulira kum’mawa, kummwera ndi ku madzulo. Chiyambi cha dzina loti Malawi sichidziwika bwino bwino, koma anthu ofufuza amakhulupilira kuti dzinali linachokela kwa chilankhulo cha anthu a mu dzikoli a ku chigawo cha kummwera, ndipo limatanthauza “malawi a moto”, koma mbendela ya dzikoli limatanthauza "kwacha" kunena kuti dzuwa lawala mmamawa.
Contents
Mbiri[edit | edit source]
Anthu oyamba mu dziko la Malawi anali a chi Khoisan, amene ankachita ulenje komanso kutolela zakudya zomera zokha. Anthu a Chibantu anabwera ku dzikoli nthawi wa kusamuka kwa anthu a chi Bantu. Dziko lomwe limatchulidwa kuti Malawi panoli ndi dera la Maravi, lomwe linakhazikitsidwa ndi anthu a Chichewa mu zaka za ku ma 1600. Achewa anali ochokera ku gulu la anthu lotchedwa ma Luba. Koyambilira ndi pakati pa zaka za mma 1900, anthu a Chizulu ochokela ku Ndandwe, KwaZulu-Natal mdziko la South Africa,omwe ali Angoni amene mfumu yawo inali Zwangendaba.
Munthu woyambilira wa Chizungu amene anabwera ku Malawi anali David Livingstone. Iyeyu anafika ku chigwa cha kumpoto cha Nyanja ya Malawi mchaka cha 1859 ndipo ma tchalitchi a chi Sikotishi anatsatila m’mbuyo mwake kudzakhazikitsa ma tchalitchi. Boma la Britain linakhazikhitsa Nyasaland Protectorate mu chaka cha 1907.
Ndale[edit | edit source]
Dziko la Britain linalamulila mpaka chaka cha 1964, ngakhale anthu ena a Chimalawi anayeseysa kupeza ufulu wodzilamulira wokha. Mu zaka za m’ma 1950, nkhani yofuna ufulu wodzilamulira inakula, maka maka pamene dziko la Britain linakhazikitsa Chitaganya cha Rhodesia ndi Nyasaland mu chaka cha 1953. Mu 1958, Dokotala Hastings Kamuzu Banda anabwelera ku dzikoli atachokako kwa nthawi yaitali. Iyeyu anakhala mtsogoleli wa chipani cha Nyasaland African Congress chomwe pambuyo chinasinthidwa dzina kukhala Malawi Congress Party (MCP). Mu chaka cha 1959, Banda anamangidwa ndipo anatumizidwa ku Gweru Prison mu dziko la Southern Rhodesia (lomwe pano limatchedwa Zimbabwe chifukwa cha ndale zofuna kuti dzikoli lidzizilamulira lokha. Iyeyu anamasulidwa chaka cha 1960 pamene analoledwa kupita ku London mdziko la Britain kukatenga mbali pa msokhano wokambirana za malamulo. Pa 5 April 1961, chipani cha MCP chinapambana kuponsa zipani zonse pa chisankho chokhazikitsa ulamuliro wa tsopano. Ku msonkhano wokambirana za malamulo olamurira dziko ku London m’mwezi wa Novembala mu chaka cha 1962, boma la Britain linabvomera kuti Nyasaland likhale dziko lodzilamulira pa lokha. Chisankho chimenechi chinathetsa chitaganya cha Rhodesia ndi Nyasaland, chifukha dziko la Nyasaland likanakhala lodziimira pa lokha. Banda ansankhidwa kukhala Prime Minister pa 1 Febuluale 1963 ngakhale boma la Britain linkalamulirabe nkhani za chuma, chitetezo komanso ulamuliro wa dzikoli. Malamulo a tsopano olamulira dziko anakhazikitsidwa m’mwezi wa Meyi 1963, ndipo chitaganya chinathetsedwa pa 31 Disembala 1963. Dziko la Malawi linapatsidwa ufulu woyima pa lokha pa 6 Julaye 1964. Patapita zaka ziwili, dzikoli linakhala Lipabuliki lomwe Pulezidenti wake anali Dr. Banda ndipo analitchula kuti dziko lokhala ndi chipani chimodzi chokha. Mu 1970, Banda anapatsidwa u Pulezidenti wamuyaya wa MCP, ndipo 1971 anapatsidwa u Pulezidenti wa muyaya wa dziko la Malawi.
Chifukwa cha kukula kwa kusakhutilitsidwa ndi ulamuliro wa Dr Banda, ndiponso makalata wolembedwa ndi mipingo ndiponso zonena za mabungwe osakhala a boma, dziko la Malawi linapangitsa Referendamu yomwe anthu anafunsidwa boma lomwe iwo ankafuna. Pa 14 June 1993, anthu ochuluka a dzikoli anasankha kuti dzikoli likhale la zipani zambiri. Chisankho chinapangidwa pa 17 May 1994 ndipo Bakili Muluzi amene anali mtsogoleli wa United Democratic Front (UDF). Chipani cha UDF chinatenga mipando 82 mwa mipando 177 ya ku Nyumba yolamulira boma ndipo chinakhazikitsa mgwirizano ndi chipani cha Alliance For Democracy (AFORD). Mgwirizanowu unathetsedwa m’chaka cka 1966 koma ena mwa anthu amene anali a AFORD anatsalilabe m’mboma. Malamulo olamulira dziko amene anakhazikitsidwa mu 1995 anathetsa mphamvu zomwe zinali za chipani cha MCP. Kufulumizitsa kutsegula kwa malonda (economic libelarisation) ndi kukhonzatso kayendetsedwe ka zinthu m’dzikoli kunali mbali ya kusintha kwa ndale kwa dzikoli.
Kusankhanso kwa Pulezidenti wina mu ulamuliro wa demokilase kunachitika mmwezi wa Meyi 2004 pamene woyimila UDF pa chisankhochi a Dr. Bingu wa Muntharika anapambana pa chisanko chomwe a John Tembo woyimira MCP ndi a Gwanda Chakuamba woyimira Mgwirizano Coalition, limene linali gulu lomwe a mipingo ndi azipani zina ankatsatira. Chifukwa cha kampeni ndi dongosolo lomwe Bakili Muluzi anachita, chipani cha UDF chinankhazikitsa boma la zipani zambiri ndi zipani zina zotsutsa boma.
Maboma a Malawi[edit | edit source]
- Southern regions


text:
YANDIKIRANI MULUNGU
“Mulungu Amakonda Munthu Wopereka Mokondwera”
Tiyerekeze kuti munthu wina wakupatsani mphatso chifukwa chakuti wachita kukakamizidwa, pomwe wina wakupatsani mphatso chifukwa amakukondani. Kodi mungasangalale ndi mphatso iti? N’zosakayikitsa kuti mukhoza kusangalala ndi munthu amene wakupatsani mphatso chifukwa choti amakukondani. Munthu akamatichitira chinachake, timatha kusangalala kapena kukhumudwa tikadziwa cholinga chimene akuchitira zinthuzo. Ndi mmenenso Mulungu amamvera. Kuti timvetse zimenezi, tiyeni tikambirane mawu amene mtumwi Paulo analemba pa 2 Akorinto 9:7.
N’chifukwa chiyani Paulo analemba mawu amenewa? Ankafuna kulimbikitsa Akhristu a ku Korinto kuti athandize Akhristu anzawo a ku Yudeya komwe kunali njala. Kodi Paulo ankakakamiza Akhristu a ku Korinto kuti athandize anzawowo? Ayi, chifukwa analemba kuti: “Aliyense achite mogwirizana ndi mmene watsimikizira mumtima mwake, osati monyinyirika kapena mokakamizika, chifukwa Mulungu amakonda munthu wopereka mokondwera.” Tiyeni tione zimene Paulo ankatanthauza.
“Achite mogwirizana ndi mmene watsimikizira mumtima mwake.” Paulo anasonyeza kuti Mkhristu akamapereka mphatso amakhala kuti wasankha “mumtima mwake” kuchita zimenezo. Kuwonjezera pamenepo, Mkhristuyo amaganiziranso zimene okhulupirira anzakewo akufunikira. Munthu wina wolemba mabuku ananena kuti mawu oyambirira amene anawatanthuzira kuti “watsimikizira” amatanthauza kuti “munthuyo amayamba waganizira kaye.” Choncho, Mkhristu amayamba waganizira kaye zimene Akhristu anzake akufunikira kenako amaganizira zimene angachite kuti awathandize.—1 Yohane 3:17.
“Osati monyinyirika kapena mokakamizika.” Paulo ananenanso zinthu ziwiri zimene Akhristu ayenera kupewa, zomwe ndi kunyinyirika komanso kuchita zinthu mokakamizidwa. Mawu a Chigiriki amene anamasuliridwa kuti “monyinyirika” amatanthauza “kuchita zinthu mokhumudwa.” Buku lina linanena kuti munthu amene amachita zinthu monyinyirika kapena mokakamizika “amakhala kuti wakhumudwa chifukwa amaganiza kuti kupereka mphatsoyo n’kuwononga ndalama.” Komanso amapereka mphatsoyo chifukwa amaona kuti n’zimene ayenera kuchita, afune asafune. Kodi inuyo mungasangalale munthu atakupatsani mphatso monyinyirika kapena mokakamizika?
“Mulungu amakonda munthu wopereka mokondwera.” Paulo ananena kuti Mkhristu akasankha kuti apereke mphatso kwa Mkhristu mnzake, ayenera kuchita zimenezo mokondwera kapena kuti mosangalala. Zimenezi n’zoona chifukwa munthu akamapereka mphatso ali ndi zolinga zabwino amakhala wosangalala. (Machitidwe 20:35) Ndipo aliyense amaona kuti munthuyo ndi wosangalala. Mawu akuti “mokondwera” amasonyeza mmene munthuyo akumvera mumtima komanso mmene akuonekera. Zimenezi zimachititsanso kuti munthu wolandira mphatsoyo akhale wosangalala. Mulungunso amasangalala. Baibulo lina linamasulira lembali kuti: “Mulungu amakonda anthu amene amakonda kupereka mphatso.”—Contemporary English Version.
“Mulungu amakonda anthu amene amakondanso kupereka mphatso”
Mawu ouziridwa amene mtumwi Paulo analemba angathandize Akhristu kudziwa zimene ayenera kuchita akafuna kupereka mphatso kwa Akhristu anzawo. Ndiye kaya tikupereka nthawi yathu, mphamvu zathu kapena zinthu zina, tizichita zimenezo mwakufuna kwathu komanso chifukwa chakuti timasangalala kuthandiza ena, makamaka amene akuvutika. Tikamachita zimenezi tidzakhala osangalala komanso tidzakhala pa ubwenzi wabwino ndi Mulungu chifukwa “Mulungu amakonda munthu wopereka mokondwera.”
Mavesi amene mungawerenge mu September